25η Μαρτίου: Ιδανικοί ελληνικοί προορισμοί που θα φτάσεις οδικώς για εκδρομή το τριήμερο\nΑρχική Τrip Ideas 25η Μαρτίου: Ιδανικοί ελληνικοί προορισμοί που θα φτάσεις οδικώς για εκδρομή το...\nΦέτος η 25η Μαρτίου πέφτει Παρασκευή που αυτό σημαίνει ότι προκύπτει για πολλούς ένα ωραιότατο τριήμερο. Για όσους τώρα, μπορούν και θέλουν να ταξιδέψουν αυτό το τριήμερο οι επιλογές είναι ανεξάντλητες… από μια εκδρομή σε ένα πολύ κοντινό μέρος μέχρι ένα city break σε κάποιον προορισμό του εξωτερικού. Εμείς συγκεντρώσαμε μερικούς αγαπημένους ελληνικούς προορισμούς, για να σας δώσουμε κάποιες καλές ιδέες, για κάθε γούστο! Μη χάνετε λοιπόν χρόνο, φτιάξτε τις βαλίτσες σας, πάρτε και ένα καλό τζάκετ, γιατί ο καιρός κάνει απότομες αλλαγές αυτή την περίοδο, και με καλή παρέα ανακάλυψε τις ομορφιές της χώρας μας.\nΓΙΑΤΙ ΘΑ ΠΑΣ: Απέχουν µόλις δύο ώρες από την Αθήνα και αποτελούν έναν από τους ομορφότερους και προσιτούς προορισμούς.\nΤΙ ΘΑ ΚΑΝΕΙΣ: Βόλτες και χάζι στα δεκάδες µαγαζάκια του κεντρικού δρόµου, αλλά και επισκέψεις στα αξιοθέατα (Δηµοτικό Μουσείο Καλαβρυτινού Ολοκαυτώµατος, Τόπος Θυσίας, Ιερά Μονή Μεγάλου Σπηλαίου), ενώ 5 χλµ. έξω από το χωριό δεσπόζει η Μονή της Αγίας Λαύρας. Μην παραλείψεις το Σπήλαιο των Λιµνών στο χωριό Καστριά!\nΓια τους ροµαντικούς η ωριαία διαδροµή µε τον Οδοντωτό µέχρι το Διακοφτό επιβάλλεται. Αν πάλι είσαι λάτρης της περιπέτειας, η ευρύτερη περιοχή ενδείκνυται για διάφορες δραστηριότητες όπως trekking-hiking, canyoning κλπ. Φεύγοντας, να προµηθευτείς µέλι, ζυµαρικά και τεµπούρα.\nΠΩΣ ΘΑ ΠΑΣ: Σε απόσταση 216 χλµ. από την πρωτεύουσα, θα βρεθείς οδικώς ακολουθώντας την Ε.Ο. Αθηνών-Πατρών. Εναλλακτικά, µε τα καθηµερινά δροµολόγια του ΚΤΕΛ (τηλ. ΚΤΕΛ Αθήνας: 210 5136185, Καλαβρύτων: 26920 22224).\nΓΙΑΤΙ ΘΑ ΠΑΣ: Γιατί µετά από 1,5 ώρα οδήγησης θα βρεθείς σε µια πόλη «κόσµηµα». Το Ναύπλιο είναι γραφικό, αρχοντικό, ροµαντικό και σε σαγηνεύει µε την ιστορικότητά του.\nΤΙ ΘΑ ΚΑΝΕΙΣ: Θα ανηφορίσεις στο Παλαµήδι µε τα κατ’ ευφηµισµόν 999 σκαλοπάτια, και θα αφεθείς στην υπέροχη θέα στην πόλη και τον Αργολικό. Θα περπατήσεις περιµετρικά κάτω και γύρω από το Κάστρο, στην Ακροναυπλία ή Ιτς Καλέ, κάνοντας το γνωστό γύρο της Αρβανιτιάς, θα συνεχίσεις τον περίπατό σου κατά μήκος της Παραλιακής, µε το Μπούρτζι να τραβάει το βλέµµα σου στο βάθος, θα χαζέψεις μαγαζιά µε παραδοσιακά προϊόντα στα σοκάκια της Παλιάς Πόλης και θα αφεθείς στις οµορφιές της Νέας, ξεκινώντας από την Πλατεία Συντάγµατος. Αν πάλι διακρίνεσαι για το ροµαντισµό σου, η βαρκάδα στο Μπούρτζι είναι ό,τι ακριβώς χρειάζεσαι! Τα βαρκάκια αναχωρούν από το λιµάνι κάθε 30′. Όταν σου ανοίξει η όρεξη, η Ψαροταβέρνα Μπούνος, στην παραλιακή Μπουµπουλίνας, ενδείκνυται για φρέσκο ψάρι.\nΠΩΣ ΘΑ ΠΑΣ: Οδικώς, ακολουθώντας την Ε.Ο. Αθηνών-Κορίνθου (145 χλµ.). Στον Ισθµό ακολουθείς την παράκαµψη για Ναύπλιο. Εναλλακτικά, µέσω ΚΤΕΛ Κηφισού (τηλ. ΚΤΕΛ Αθήνας: 210 5134588).\nΓΙΑΤΙ ΘΑ ΠΑΣ: Για να αλλάξεις παραστάσεις, να αφήσεις το µεγαλείο της φύσης να σε ηρεµήσει, να δοκιµάσεις µοναδικές γεύσεις, κι όλα αυτά μιάμιση ώρα από την Αθήνα.\nΤΙ ΘΑ ΚΑΝΕΙΣ: Άφησε το αυτοκίνητο στα Κάτω Τρίκαλα και ξεκίνα την περιήγησή σου από τον παλαιότερο οικισµό. Μια λιθόστρωτη πλατεία, η εκκλησία του Αγίου Δηµητρίου, και παραδοσιακά ταβερνάκια συνθέτουν την εικόνα! Συνεχίζεις µε τα Μεσαία, γεµάτα µε παραδοσιακές ταβέρνες εκατέρωθεν του δρόµου, καταστήµατα µε παραδοσιακά προϊόντα και προσεγµένους ξενώνες. Στα Άνω, ψηλοί πύργοι και εγκαταλειµµένα αρχοντικά δικαιολογούν την ονοµασία τους επί Τουρκοκρατίας ως «αρχοντοµαχαλάς». Για φαγητό θα βρείτε εξαιρετικές ταβέρνες με παραδοσιακά πιάτα.\nΠΩΣ ΘΑ ΠΑΣ: Οδικώς, ακολουθώντας την Ε.Ο. Αθηνών-Κορίνθου ή Αθηνών-Πατρών, θα στρίψεις στην έξοδο του Ξυλόκαστρου και λίγο πριν φτάσεις εκεί, πινακίδες σε οδηγούν αριστερά προς Τρίκαλα. Η συνολική διαδροµή διαρκεί περίπου µιάµιση ώρα. Εναλλακτικά, µε ΚΤΕΛ (τηλ. 210 5150287) από το σταθµό του Κηφισού µέχρι Ξυλόκαστρο. Από εκεί µε τοπικά λεωφορεία φτάνεις στα Τρίκαλα.\nΓΙΑΤΙ ΘΑ ΠΑΣ: Γιατί θα χορτάσεις πράσινο, θα χαλαρώσεις κάνοντας εκδροµές στη φύση και θα πιεις εκλεκτό τσίπουρο.\nΤΙ ΘΑ ΚΑΝΕΙΣ: Θα εξερευνήσεις την πόλη και θα εκδράµεις στην ευρύτερη περιοχή. Σας συστήνουμε τη διαδροµή προς Προυσό, όπου θα συναντήσετε το ιστορικό χωριό Καρυσχάδες, το κατάφυτο Βουτύρο, το Μικρό και το Μεγάλο Χωριό, καθώς και τα περίφηµα Πατήµατα της Παναγίας. Ένα από τα must do του Μεγάλου Χωριού είναι το Γαλακτοµπούρεκο του Καρβέλη! Άλλα χωριά που αξίζει να δεις είναι η Δοµνίστα, το Κρίκελλο και τα Φιδάκια που έχουν υπέροχη θέα στη λίμνη των Κρεμαστών. Για το φαγητό επίσης οι επιλογές είναι πολλές, καθώς υπάρχουν καλές και παραδοσιακές ταβέρνες.\nΠΩΣ ΘΑ ΠΑΣ: Οδικώς µέσω της Ε.Ο. Αθηνών-Λαµίας (298 χλµ. από Αθήνα). Διαφορετικά µε ΚΤΕΛ. (τηλ. ΚΤΕΛ Αθήνας: 210 8315991).\nΤΙ ΘΑ ΚΑΝΕΙΣ: Σεργιάνι στο λιµάνι, µε τα αγάλµατα του Γεώργιου Ανεµογιάννη και του Μιγκέλ ντε Θερβάντες, στον δυτικό βραχίονα, να αποτελούν σήµα κατατεθέν. Βόλτα στο Ενετικό Κάστρο, στο λόφο πάνω από την πόλη (µετά τις 14:30 κλείνει, οπότε προτίµησε να το επισκεφθείς πρωί). Από εδώ θα θαυµάσεις από ψηλά το Βεζύρ Τζαµί και την οικία του οπλαρχηγού Κίτσου Τζαβέλλα. Τα νυχτοπερπατήµατά σου θα τα κάνεις στο Στενοπάζαρο, ενώ όταν έρθει η ώρα του φαγητού, οι επιλογές είναι πολλές ανάλογα το γούστο και τη διάθεση!\nΠΩΣ ΘΑ ΠΑΣ: Οδικώς, ακολουθώντας την Ε.Ο. Αθηνών-Πατρών θα διασχίσεις τη γέφυρα του Ρίου, και µετά το Αντίρριο θα στρίψεις στην έξοδο δεξιά (224 χλµ.). Μπορείς να την προσεγγίσεις και χρησιµοποιώντας λεωφορείο του ΚΤΕΛ, µε καθηµερινά δροµολόγια (τηλ. ΚΤΕΛ Αθήνας: 210 5129293, 5124910).\nΓΙΑΤΙ ΘΑ ΠΑΣ: Το τοπίο είναι µαγικό και απόκοσµο, βγαλµένο σαν από παραµύθι, όποια εποχή του χρόνου και να πας. Τώρα η λίµνη φοράει τα πιο ροµαντικά της χρώματα και σε καλεί για χαλάρωση και απευθείας επαφή µε τη φύση.\nΤΙ ΘΑ ΚΑΝΕΙΣ: Θα πραγµατοποιήσεις φυσικά το γύρο της λίµνης (περίπου 60 χλµ.). Θα γνωρίσεις όµορφα µέρη και οικισµούς όπως το Μουζάκι, το Μορφοβούνι, το χωριό του Διονύσου, τον Μεσενικόλα -µε το προσεγµένο Μουσείο Οίνου και Αµπέλου, το «µπαλκόνι» της λίµνης, το Νεοχώρι, τα Καλύβια Πεζούλας, τη Νεράιδα, την Κρυοπηγή και θα δεις το µεγαλύτερο οχυρωµατικό έργο της περιοχής, το Φράγµα! Στα Καλύβια Πεζούλας, µάλιστα, θα επιδοθείς σε διάφορα σπορ, όπως τοξοβολία, ενώ αν θες, µπορείς να δεις και τη λίµνη από ψηλά µε µια βόλτα µε ελικόπτερο! Φυσικά μην παραλείψετε να δοκιμάσετε πέστροφα.\nΠΩΣ ΘΑ ΠΑΣ: Η Λίµνη Πλαστήρα απέχει από την Καρδίτσα 30 χλµ. και µπορείς να την προσεγγίσεις οδικώς. Αν κατευθυνθείς προς τα Καλύβια Πεζούλας, ακολούθησε τις ταµπέλες προς Μορφοβούνι και Κρυονέρι. Αν θέλεις να περάσεις πρώτα από το Φράγµα, νότια της λίµνης, πρέπει να ακολουθήσεις τις πινακίδες προς Καλλίθηρο, Καστανιά και Μούχα. Υπενθυµίζουµε πως η Καρδίτσα είναι 303 χλµ. µακριά από την Αθήνα, ενώ υπάρχουν και δροµολόγια του ΚΤΕΛ (τηλ. ΚΤΕΛ Αθήνας: 210 8317181).\nΓΙΑΤΙ ΘΑ ΠΑΣ: Ο συνδυασµός θάλασσας και βουνού τον καθιστά ιδανικό προορισµό και για τις τέσσερις εποχές του χρόνου!\nΤΙ ΘΑ ΚΑΝΕΙΣ: Θα χαρείς τις ομορφιές της Πορταριάς. Φτάνοντας στην κεντρική πλατεία, θα δεις το καλαίσθητο κτίριο του Δηµαρχείου και ακριβώς απέναντι, στο αρχοντικό Ζούλια, θα επισκεφθείς το Λαογραφικό Μουσείο. Θα χαθείς σε γραφικά καλντερίµια, θα ψωνίσεις παραδοσιακά προϊόντα , θα θαυµάσεις αρχοντικά µοναδικής αρχιτεκτονικής, θα παραδοθείς σε τρεχούµενα νερά και πράσινο και θα γευτείς ντόπιες λιχουδιές στην Πλατεία Μερκούρη, που είναι κατάµεστη από ταβερνάκια. Δοκίµασε υπέροχες σπιτικές πίτες και µαγειρευτά στο εστιατόριο Κρίτσα. Στη Μακρινίτσα (10΄ οδικώς από την Πορταριά) µπορείς να περιηγηθείς στα γραφικά καλντερίµια, ανάµεσα στα παραδοσιακά πετρόκτιστα σπίτια. Αυτά οδηγούν στην πλακόστρωτη πλατεία του χωριού, όπου µπορείς να απολαύσεις το καφεδάκι σου, µε όλο τον Βόλο να απλώνεται µπροστά σου. Ενδιαφέρον είναι και ένα πέρασµα από το Αρχοντικό Τοπάλη, στο οποίο στεγάζεται το Λαογραφικό Μουσείο, µε τις ποικίλες αναπαραστάσεις από την καθηµερινή πηλιορείτικη ζωή. Άξιες επισκέψεως είναι οι µεταβυζαντινές εκκλησίες και ο µεσαιωνικός Πύργος του Σκοτεινιώτη, στην Κουκουράβα, την κάτω συνοικία της Μακρινίτσας. Φυσικά υπάρχουν δεκάδες ακόμα χωριά, άλλα πασίγνωστα αλλά σχεδόν άγνωστα όλα όμως με τη δική τους ξεχωριστή ομορφιά αλλά κοινό παρονομαστή την πηλιορείτικη παράδοση και αρχιτεκτονική αλλά και την πλούσια φύση.\nΠΩΣ ΘΑ ΠΑΣ: Οδικώς από την Αθήνα στον Βόλο (324 χλµ.) µέσω Ε.Ο. Αθηνών – Λαµίας. Από εκεί η Πορταριά απέχει 12 χλµ., ενώ η Μακρινίτσα 17 χλµ. κ.ο.κ για τα υπόλοιπα χωριά. Εναλλακτικά, µε ΚΤΕΛ µέχρι τον Βόλο και από εκεί µε τα αντίστοιχα λεωφορεία (τηλ. ΚΤΕΛ Αθήνας: 210 8317186).\nΓΙΑΤΙ ΘΑ ΠΑΣ: Γιατί η προσβασιµότητα είναι εύκολη και η απόσταση κοντινή, οι επιλογές που σου δίνει ο τόπος είναι πολλές, αλλά κυρίως διότι τα χωριά της είναι από τα οµορφότερα αρχιτεκτονικά δείγµατα ελληνικής µαστοριάς και γραφικότητας.\nΤΙ ΘΑ ΚΑΝΕΙΣ: Βόλτα στον κεντρικό δρόµο της Βυτίνας µε τα παραδοσιακά µαγαζάκια, απ’ όπου θα προµηθευτείς το φηµισµένο µέλι ελάτου. Θα πιεις καφέ στην πλατεία. Περνώντας το «Δρόµο της Αγάπης», θα κατευθυνθείς στην καταπράσινη Ελάτη, θα επισκεφθείς το «χωριό των Γραµµάτων», τη Δηµητσάνα, µε το περίφηµο Μουσείο Υδροκίνησης, τα πανέµορφα αρχοντικά και τη Μονή Φιλοσόφου, ενώ θα ενθουσιαστείς µε τη γραφική Στεµνίτσα.\nΠΩΣ ΘΑ ΠΑΣ: Οδικώς, µέσω της Ε.Ο. Αθήνας- Τρίπολης (202 χλµ.) Μετά τη σήραγγα του Αρτεµισίου, ακολούθησε τις ταµπέλες που οδηγούν στη Βυτίνα. Εναλλακτικά, µέσω ΚΤΕΛ (τηλ. ΚΤΕΛ Αθήνας: 210 5132834).\nΓΙΑΤΙ ΘΑ ΠΑΣ: Η Αράχωβα είναι ένα από τα γραφικότερα ελληνικά χωριά µε εξαιρετικές υπηρεσίες που βρίσκουν ιδανικές προεκτάσεις στην παράδοση.\nΤΙ ΘΑ ΚΑΝΕΙΣ: Πρέπει να περπατήσεις στον κεντρικό δρόµο της, που είναι γεµάτος µαγαζάκια (µην ξεχάσεις να αγοράσεις φορµαέλα). Πιες ακόμη τον καφέ σου σε κάποιο από τα στέκια της Πλατείας Λάκκα. Για φαγητό θα βρείτε από ταβέρνες και µεζεδοπωλεία μέχρι bar-restaurant με fusion μενού! Μη διστάσεις να ανέβεις τα 264 σκαλιά µέχρι το ναό του Αγίου Γεωργίου! Και αν επιθυµείς µια επιπλέον… διαφυγή, σε περιµένει σε απόσταση 25 χλµ. η Αγόριανη.\nΠΩΣ ΘΑ ΠΑΣ: Σε απόσταση 155 χλµ. από Αθήνα, θα προσεγγίσεις την Αράχωβα από το δρόµο προς Λιβαδειά – Θήβα και στρίβοντας στο 90ό χλµ. προς Λιβαδειά και Αράχωβα. Επίσης, µε τα δροµολόγια του ΚΤΕΛ (τηλ. ΚΤΕΛ Αθήνας: 210 8317096).\nΑθήνα: 10 μπακαλοταβέρνες στις οποίες είναι λες και έχει σταματήσει ο χρόνος! (photos)


Ψιανά Ευρυτανίας - Βικιπαίδεια\nΣυντεταγμένες: 38°46′N 21°47′E / 38.767°N 21.783°E / 38.767; 21.783\nΤα Ψιανά είναι χωριό της Τοπικής Κοινότητας Ψιανών, η οποία ανήκει στη Δημοτική Ενότητα Δομνίστας (τέως καποδιστριακός δήμος Δομνίστας) του καλλικρατικού δήμου Καρπενησίου του νομού Ευρυτανίας. Βρίσκονται δεξιά της κοίτης του Κρικελλοποτάμου, 45 χλμ. από το Καρπενήσι και σε υψόμετρο 960 μέτρων. Ο πληθυσμός τους ανέρχεται σε 17 κατοίκους, κατά την απογραφή του 2011.\nΟ πρώτος οικισμός βρισκόταν στο Παλιοχώρι, οπού εκεί ήταν και τα Ψιανά. Μετά την Επανάσταση του 1821 κατοικήθηκε ο οικισμός Αμπέλια, λόγω κυρίως της ανάγκης των αγροτών να κατοικούν κοντά στις καλλιέργειές τους. Στο Παλιοχώρι μετά την Επανάσταση κατοίκησε ο στρατηγός Γιαννακάκης Γιολδάσης. Ο χρόνος ίδρυσης του χωριού είναι άγνωστος. Επιγραφή στον Ι. Ν. Αγίας Βαρβάρας στο Παλιοχώρι μαρτυρά την ύπαρξή του από τον 16ο αιώνα. Ως οργανωμένο χωριό, παρ' όλα αυτά, αναφέρεται σε φορολογικά κατάστιχα της προεπαναστατικής περιόδου (1810 - 1820).\n1 Τοπική Κοινότητα Ψιανών\n2 Οδικό δίκτυο\nΤοπική Κοινότητα Ψιανών[Επεξεργασία | επεξεργασία κώδικα]\nΗ Τοπική Κοινότητα Ψιανών αποτελείται, εκτός από τα Ψιανά, από τους οικισμούς Άγιος Χαράλαμπος (7 κάτοικοι), Βύθισμα ή Σέλος μέχρι το 1930) (17 κάτοικοι), Καστανούλα ή Σέλιτσα μέχρι το 1928 (12 κάτοικοι), όπου βρισκόταν το σπίτι του Γιαννάκη Γιολδάση, αρχηγού των Γιολδασαίων), και Παλαιοχώρι Ψιανών (7 κάτοικοι), αυθαίρετη ονομασία χωρίς ΦΕΚ.\nΟι οδικοί άξονες που οδηγούν στα Ψιανά είναι οι Κρίκελλο – Μαρίνο – Ψιανά, Άγιοι Θεόδωροι – Βύθισμα - Ψιανά , Ανιάδα – Βύθισμα - Ψιανά, Μεγάλο Χωριό - Ψιανά (μέσω Καλλιακούδας), Δομνίστα – Σκοπιά – Άγιος Χαράλαμπος - Ψιανά. Κατά τη διάρκεια του χειμώνα και λόγω των δυσμενών καιρικών συνθηκών το χωμάτινο οδικό δίκτυο δεν είναι εύκολα προσπελάσιμο.\nΑνατολικά και σε απόσταση μιας ώρας περίπου βρίσκεται το «Κτίσμα», όπου σώζονται τείχη με πελώριες και ανώμαλες, κατά το πλείστον, πέτρες, που υποδεικνύουν την ύπαρξη ισχυρού φρουρίου μεσολιθικής εποχής, αρχαίου οικισμού που ήταν εκεί και που σήμερα ονομάζεται «Ζαγορά» ή «Ζαορά». Μέχρι σήμερα σώζεται ένα κομμάτι από το υδραγωγείο του. Στην τοποθεσία αυτή βρέθηκαν ποικίλα αντικείμενα οικιακής χρήσης αρχαίου οικισμού, κυρίως πιθάρια, πήλινα λυχναράκια και πλήθος τριμμάτων από κεραμίδια και άλλα αντικείμενα. Πιθανολογείται ότι πρόκειται για κάποιο προπύργιο του βασιλιά Ευρύτου, το οποίο όμως δεν έχει ακόμα ανασκαφεί.\nΕπίσης, στα Αμπέλια υπάρχει ο Ιερός Ναός Γεννήσεως της Θεοτόκου, κτισμένος στις αρχές του 20ού αιώνα, που έχει χαρακτηριστεί ως διατηρητέο μνημείο. Άλλες εκκλησίες είναι η Αγία Παρασκευή, η Αγία Βαρβάρα και η Ευαγγελίστρια, η χάρη της οποίας τιμάται στις 8 Σεπτεμβρίου.\nΤα Ψιανά είναι η πατρίδα του δάσκαλου, συγγραφέα και αγωνιστή της Εθνικής Αντίστασης Γιάννη Βράχα, προτομή του οποίου υπάρχει στην πλατεία του χωριού, μπροστά στο Δημοτικό Σχολείο.\n↑ Νομός Ευρυτανίας, σελ. 159\n↑ Νομός Ευρυτανίας, σελ. 234\nΑνακτήθηκε από "https://el.wikipedia.org/w/index.php?title=Ψιανά_Ευρυτανίας&oldid=8436062"\nΤελευταία τροποποίηση 00:52, 16 Σεπτεμβρίου 2020.


Γιατί η τουρκική νευρικότητα -\nΌλα Νέος Ερμής ο Λόγιος τ. 11 νέος Λόγιος Ερμής τ. 23\nΑρχαιοκαπηλίες και Αρχαιοκαταστροφές στην τουρκοκρατουμένη Ελλάδα (Β΄ μέρος)\nΑρχαιοκαπηλίες και Αρχαιοκαταστροφές στην τουρκοκρατουμένη Ελλάδα (Α΄ μέρος)\nΓ. Καραμπελιάς: Απέναντι στην χρεωκοπημένη πολιτική του κατευνασμού…\nΓ. Καραμπελιάς: Ο Ερντογάν θέλει να μας επιβάλλει…\nΓ. Καραμπελιάς: Δυσκολεύεται ο Μακρόν, πρόβλημα στη Γαλλία,…\nΠαρουσίαση βιβλίου: Τέχνη και τελετουργία στην αρχαιότητα –…\nΕκ Βαθέων: “Οι επιπτώσεις της ρωσικής επίθεσης σε…\nΒιβλιοπαρουσίαση: Παλαιά Φώκαια Μικράς Ασίας – 12/6/22\n“Το ξίφος & το σαρίκι. Μέχρι πού θα…\nΑρχική » Γιατί η τουρκική νευρικότητα\nΓιατί η τουρκική νευρικότητα\nαπό Άρδην - Ρήξη 12 Δεκεμβρίου 2016\nΤου Κωνσταντίνου Φίλη από την Καθημερινή\nΗ Τουρκία επιδεικνύει εσχάτως νευρικότητα, συνδυάζοντας τον αναθεωρητισμό με απειλές. Ωστόσο, η ασύνετη αυτοπεποίθηση της ηγεσίας της μπορεί να καταστεί υπονομευτική όχι μόνο για την περιφερειακή σταθερότητα αλλά και για την ίδια. Στο εσωτερικό, το πογκρόμ διώξεων επιδρά αρνητικά στη λειτουργία του κράτους. Ο στρατός και οι δυνάμεις ασφαλείας βρίσκονται σε ανασύνταξη και δη σε μία συγκυρία πολλών ανοιχτών μετώπων. Η πρόθεση Ερντογάν να παρακάμψει την ιεραρχία, ακόμη και στο διπλωματικό σώμα, δημιουργεί μεν μία νέα ελίτ απόλυτα υποταγμένη σε αυτόν αλλά λιγότερο επαγγελματική και ικανή. Η οικονομία βρίσκεται σε προβληματική τροχιά. Δεν είναι μόνο η σημαντική υποτίμηση της τουρκικής λίρας και η υποβάθμιση της πιστοληπτικής ικανότητας από τους κυριότερους οίκους αξιολόγησης. Οι άμεσες ξένες επενδύσεις έχουν υποχωρήσει δραματικά, ενώ ο τουρισμός έχει κατακρημνιστεί, λόγω (και) των τρομοκρατικών ενεργειών. Η ανεργία έχει σκαρφαλώσει σε διψήφιο νούμερο (11%), όταν πριν από λίγα χρόνια βρισκόταν περίπου στο μισό. Στο πολιτικό πεδίο, η πόλωση εξυπηρετεί μεν πρόσκαιρα τους σχεδιασμούς Ερντογάν, όμως η αποξένωση του φιλελεύθερου (και εκδυτικισμένου) κομματιού της κοινωνίας και η στοχοποίηση του κουρδικού στοιχείου προοιωνίζονται αναταράξεις στο μέλλον.\nΗ ρίζα του στρατηγικού «βέρτιγκο» της Αγκυρας εντοπίζεται στην αντιπαράθεσή της με τη Δύση. Η Τουρκία ωφελούνταν όσο εμπεδωνόταν η θέση του στρατηγικού εταίρου της Δύσης στη Μέση Ανατολή. Με την ανάδυση νέων περιφερειακών δρώντων (π.χ. Ιράν) και την εμφατική επανάκαμψη της Ρωσίας και ενώ μαίνονται διεργασίες, που αναμένεται να διαμορφώσουν το τοπίο στην περιοχή για τις επόμενες δεκαετίες, η Αγκυρα προσώρας είναι υποχρεωμένη να τις παρακολουθεί χωρίς να είναι σε θέση να τις συνδιαμορφώνει. Ενώ, μάλιστα, οι ΗΠΑ επενδύουν σε δυνάμεις που αντιστρατεύονται την Αγκυρα, με ορατό τον κίνδυνο απόκτησης διευρυμένης αυτοδιάθεσης από τους Κούρδους της Συρίας.\nΑλλά και η διασύνδεση με τις Βρυξέλλες (παρά την αμοιβαία απροθυμία πλήρους ένταξης) έχει ευεργετικές συνέπειες για τη γειτονική χώρα. Μπορεί να είναι ενοχλητικό το ευρωπαϊκό κεκτημένο σε θέματα εκσυγχρονισμού θεσμών, δημοκρατίας, ελευθερίας της έκφρασης, κτλ., εντούτοις, οικονομικά, επενδυτικά και ενεργειακά, η σχέση αυτή ενδυναμώνει την Αγκυρα σε πολλά επίπεδα. Επί παραδείγματι, ο ρόλος της ως δυνάμει διαμετακομιστικού κόμβου στην προσπάθεια των Ευρωπαίων να δημιουργήσουν νέους ενεργειακούς διαδρόμους, την ενισχύει τόσο οικονομικά όσο και γεωπολιτικά. Αν αυτά αρχίσουν να τίθενται εν αμφιβόλω, όπως και συνολικά ο δυτικός προσανατολισμός της χώρας, οι επιλογές της συρρικνώνονται επικίνδυνα.\nΣτροφή στο Αιγαίο\nΜέσα σε αυτό το πλαίσιο, η Τουρκία στρέφεται στο –κατά αυτήν– ευκολότερο πεδίο προβολής των αναθεωρητικών της βλέψεων, της Ελλάδας και του Αιγαίου. Μάλιστα, το γεγονός ότι υπάρχει ομοθυμία μεταξύ των πολιτικών δυνάμεων διευκολύνει την κυβέρνηση, εφόσον της παρέχει τη δυνατότητα να αποσαφηνίσει τις γκρίζες ζώνες, δηλώνοντας κυριαρχία επ’ αυτών, γεγονός που συνιστά ποιοτική διαφοροποίηση στους τουρκικούς ισχυρισμούς. Αξιοσημείωτη είναι και η προειδοποίηση πως δεν θα γίνουν αποδεκτά τετελεσμένα σε αμφισβητούμενες περιοχές. Συνάμα, εφόσον το «άνοιγμα της κάνουλας» των προσφυγομεταναστευτικών ροών συνεπάγεται ζημία και για την Αγκυρα, το κλιμακούμενο πρέσινγκ προς ένα κράτος-μέλος που βρίσκεται σε φάση αδυναμίας, ενδέχεται να αποδώσει καλύτερα ως μοχλός πίεσης έναντι των Βρυξελλών. Ο κίνδυνος εδώ είναι η χώρα μας να «πληρώσει» το διευρυνόμενο ρήγμα Ε.Ε. – Τουρκίας και ενώ μεταπραξικοπηματικά έχει επιχειρήσει να κατευνάσει τον εξ ανατολών κίνδυνο.\nΕπιπρόσθετοι λόγοι της τουρκικής προκλητικότητας εντοπίζονται στη μεταβατική φάση που βρίσκονται οι ΗΠΑ, στην εντατικοποίηση των διαβουλεύσεων στο Κυπριακό, ακόμη και σε πιο πεζά αλλά σοβαρά για την ψυχοσύνθεση Ερντογάν ζητήματα, όπως η καθυστέρηση στην έκδοση των Τούρκων στρατιωτικών. Η Αγκυρα αρέσκεται στο τεστάρισμα αντιδράσεων και ασφαλώς παρατηρεί πως οι «νέοι» περιφερειακοί μας σύμμαχοι (Ισραήλ, Αίγυπτος) προτάσσουν την αναζήτηση ισορροπίας μαζί της έναντι της παροχής στήριξης στην Ελλάδα.\nΗ τουρκική πλευρά –και ενώ παραμένουν ανοιχτά πολλά μέτωπα, είτε διμερή είτε τουρκικού ενδιαφέροντος όπου η Ελλάδα έχει σχετικό λόγο– επιχειρεί να ανεβάσει το κόστος τυχόν διαφοροποίησής μας, με την ενεργοποίηση διεκδικήσεων.\nΠάντως, το φορτισμένο κλίμα και η κορύφωση του αναθεωρητισμού ενέχουν τον κίνδυνο «ατυχήματος», ακόμη και αν αυτό δεν είναι κεντρικά σχεδιασμένο.\n* O δρ Κ. Φίλης είναι διευθυντής ερευνών του Ινστιτούτου Διεθνών Σχέσεων.\nΑνταγωνισμοί των μεγάλων δυνάμεων σε μια διαιρεμένη Κεντρική Ασία\nΗ αγία τριάδα του Σαρκοζί\nΟ «απαίσιος Γερμανός» και το «ντικτάτ της Γεωγραφίας»!\nΑνταγωνισμός στην Αρκτική\nΗ Χιλή θέλει να γυρίσει σελίδα. Θα τα καταφέρει;\nΣουηδία: Έντονες αντιδράσεις της συμπολίτευσης για το μνημόνιο...\nΤαχυδακτυλουργοί της ρεαλιστικής πολιτικής\nΤουρκία: Θέλει -έστω- το “πορτοκαλί φως” από τη...\nΙμάμηδες που λειτουργούν ως περιφερόμενοι πράκτορες\nΚαι οι ΗΠΑ γονατίζουν από τις τιμές των...\nΕρντογάν: Δημιουργώντας ένα τουρκικό χαλιφάτο στα σύνορα της...\nΓαλλικές εκλογές: Το δημοκρατικό μέτωπο έσπασε\nΗ άρση του βουλγαρικού βέτο και ο ρόλος...\nΖλαβόι Ζίζεκ: «Ο ειρηνισμός είναι η λάθος απάντηση...\nΗ «επιστροφή» του διαδόχου της Σαουδικής Αραβίας στη...\nΕλευθεριος 13 Δεκεμβρίου 2016 - 00:46\nΟι Ισραηλινοι ειχαν ενεργη συμμετοχη στον κατασκοπευτικο δορυφορο που κατασκευασαν Ιταλοι και Γαλλοι και εκτοξευσαν για λογαριασμο των Τουρκων τις προαλλες και ο οποιος αυτη τη στιγμη ειναι σε τροχια. Τελος, λοιπον, οι ολλανδοι, γερμανοι και λοιποι “τουριστες” που αλωνιζουν τον νησιωτικο και οχι μονο χωρο. Εχουν δορυφορο πλεον οι εκ Μογγολιας βαρβαροι νομαδες. Και ποιοι τους βοηθησαν; Οι, κατα τα αλλα, εχθροι τους. Αυτοι τους οποιους ο σουλτανος συγκρινει με τον Χιτλερ (on camera μονο). Αυτοι που ειναι “στα μαχαιρια” με τους Τουρκους καποια χρονια τωρα λογω της νηοπομπης. Οι “συμμαχοι” μας. Αυτοι στους οποιους παραχωρουμε τον εναεριο χωρο μας για να κανουν ασκησεις και προσομοιωσεις εισβολης στο Ιραν. Αυτοι στους οποιους στειλαμε τα καναντερ να τους βοηθησουν να σβησουν τις πυρκαγιες τους. Αυτοι των οποιων καποιοι συγγενεις γλιτωσαν απο του χαρου τα δοντια κατα τον Β’ Παγκοσμιο πολεμο, επειδη καποιοι Ελληνες ρισκαραν την ιδια τους τη ζωη και τους εκρυψαν απο τους Ναζι. Ο Τσιπρας, απο την αλλη, “ετρεξε” στο Ισραηλ για τριμερη συναντηση με τους “συμμαχους” μας και τους Κυπριους τις προαλλες. Πλεον εχουμε καταντησει περιγελος διεθνως. Δε μας παιρνει κανεις στα σοβαρα. Οταν οι Αμερικανοι, δεκαετιες τωρα, πωλουν στους Αιγυπτιους υποδεεστερα τεχνολογικα οπλικα συστημα απο αυτα των Ισραηλινων για να μην γινει καμια στραβη δε λεει κανεις τιποτα. Ειναι “συμμαχοι” αλλωστε με τους Ισραηλινους. Το ποιος κυβερναει ποιον ειναι ενα αλλο ζητημα. Οι πραγματικες συμμαχιες φαινονται με πραξεις και οχι με πομπωδη λογια, συναντησεις, δειπνα, σαμπανιες, ριζοτα κοτοπουλου με τρουφα βουργουνδιας κλπ.\nΠαρουσίαση βιβλίου: Τέχνη και τελετουργία στην αρχαιότητα – 6/7/22\nΕκδήλωση Πάτρα | 1922-2022: Μετά την εισβολή στην Ουκρανία η αναζωπύρωση του τουρκικού επεκτατισμού – Απευθείας\nΕκ Βαθέων: “Οι επιπτώσεις της ρωσικής επίθεσης σε γεωστρατηγικό, πολιτικό και πολιτιστικό επίπεδο” 14-6-22\n“Το ξίφος & το σαρίκι. Μέχρι πού θα φτάσει η Τουρκία;” (βίντεο)\nΚυκλοφορεί η Ρήξη Ιουνίου (φ. 178)


Ο τοπικός πληθυσμός και οι φορείς της ΠΕ Τρικάλων έχουν τη δυνατότητα να υποβάλουν προτάσεις, απόψεις και ιδέες, για το επενδυτικό τους ενδιαφέρον συμπληρώνοντας τη φόρμα καταγραφής προτάσεων – ιδεών. Για κάθε μια πρόταση θα πρέπει να συμπληρώνεται διαφορετική φόρμα.\nΟι προτάσεις - ιδέες που θα προκύψουν θα χρησιμοποιηθούν για τη διερεύνηση του επενδυτικού ενδιαφέροντος και τον σχεδιασμό του Τοπικού Προγράμματος «CLLD/ LEADER 2014-2020 Τρικάλων». Ενδεικτικά οι δράσεις του Τοπικού Προγράμματος «CLLD/LEADER 2014-2020 Τρικάλων» είναι οι παρακάτω:\nΙδιωτικού χαρακτήρα παρεμβάσεις: Οι παρεμβάσεις αυτές πρέπει να συμβάλουν στην ανάπτυξη του δευτερογενή και τριτογενή τομέα της τοπικής οικονομίας και να έχουν επιχειρηματικό χαρακτήρα.\nεπέκταση/εκσυγχρονισμός επενδύσεων για την τουριστική ανάπτυξη.\nΣυνεργασία μεταξύ μικρών επιχειρήσεων για διοργάνωση κοινών μεθόδων εργασίας και την κοινή χρήση εγκαταστάσεων και πόρων καθώς και για την ανάπτυξη και / ή την εμπορία τουριστικών υπηρεσιών που συνδέονται με ειδικές μορφές τουρισμού κ.α..\nΙδιαίτερη έμφαση θα πρέπει να δοθεί στα έργα τα οποία:\nΕίναι καινοτόμα ή περιλαμβάνουν καινοτόμες ενέργειες.\nΠροάγουν τη συνεργασία και τη δικτύωση ομοειδών ή και συμπληρωματικών επιχειρήσεων και γενικότερα συμβάλουν στην ανάπτυξη συλλογικών δράσεων.\nΕνισχύουν τη νεανική και γυναικεία επιχειρηματικότητα.\nΣυμβάλουν στην περιβαλλοντική αναβάθμιση των περιοχών.\nΛαμβάνουν υπόψη την αναγκαιότητα υποστήριξης των κοινωνικά ευάλωτων ομάδων.\nΘα πρέπει να επισημανθεί ότι η συμπλήρωση της φόρμας δεν αποτελεί υποβολή πρότασης, αίτηση συμμετοχής ή φάκελο υποψηφιότητας. Σε καμιά περίπτωση δεν δεσμεύουν την Αναπτυξιακή Τρικάλων AΑE ΟΤΑ - ΚΕΝΑΚΑΠ ΑΕ για ένταξη της πρότασης και τα στοιχεία δεν δημοσιοποιούνται χωρίς την έγγραφη άδεια του ενδιαφερομένου.\nΓια περισσότερες πληροφορίες μπορείτε να απευθυνθείτε στο Τμήμα CLLD/LEADER της Αναπτυξιακής Τρικάλων AΑE ΟΤΑ δ/νση: Ιωαννίνων 84, 42200 Καλαμπάκα, τηλ. 24320 75250 κατά τις εργάσιμες ημέρες (Δευτέρα μέχρι και Παρασκευή) και εργάσιμες ώρες (8:30 π.μ. – 16:30 μ.μ).\nΦΟΡΜΑ ΚΑΤΑΓΡΑΦΗΣ ΠΡΟΤΑΣΕΩΝ


Πιέρεια Μούσα: 05/12/12\n...δεν άκουσα από κανένα τις λέξεις «Εθνική Ανεξαρτησία»\nΜπενύτο μαναράκι μου, έμαθα πως τα βάζεις με αδύνατους. Κακό παιδί. Δεν κάνει. Σου φταίει λες ο Ανδρέας. Αυτός κοιλάρα μου, είναι μακαρίτης εδώ και χρόνια. Ας τον ήσυχο. Σε αποτέλειωσε πιστεύεις η ιστορία με τον Άκη. Παρεμπιπτόντως, να πω στον Άκη, "ατυχία μεγάλε". Αν ήταν το ΠΑΣΟΚ συγκυβέρνηση με τη ΝΔ, τώρα θα ήσουν έξω. Αλλά βλέπεις λογάριαζες χωρίς το...λαό.\nΚΑΜΜΕΝΟΣ ΑΝ ΒΡΕΘΩ ΣΕ ΧΑΝΤΑΚΙ ΝΑΞΕΡΕΤΕ ΠΟΙΟΙ ΜΕ ΕΦΑΓΑΝ!\nΣτις εκλογές θα πάρουν μέρος πάνω από 15 κόμματα! Έχετε, λοιπόν επιλογές... Δώστε τους να καταλάβουν ότι δεν είναι παντοδύναμοι… Δώστε τους να καταλάβουν ότι δεν είναι μοναδικοί... Δώστε τους να... καταλάβουν ότι δεν μπορούν να μας εκβιάζουν μια ζωή και να μας κοροϊδεύουν… Δώστε τους να καταλάβουν ότι δε χάσαμε την επαναστατικότητά μας, δε χάσαμε την ψυχή μας… Δώστε τους να καταλάβουν ότι δε θα ανεχθούμε να ζήσουν τα παιδιά και τα εγγόνια μας στην αβεβαιότητα και στην εξαθλίωση... Δώστε τους να καταλάβουν ότι δε θα πληρώσουμε εμείς τα κλεψιμαίικά τους... Δώστε τους να καταλάβουν ότι ο λαός είναι κυρίαρχος και θα τους τιμωρήσει…\nΑναρτήθηκε από ¨Πολύμνια¨ στις 11:14 μ.μ.\nΧάρρυ Κλυνν -> Τα παραμύθια σας τα ξέρασε ο λαός, μνημονιακά φρικιά…\nO ξευτιλοπαπαδήμος, αμερικανογερμανοτσολιάς μέχρι τα μπούνια και γνήσιο τέκνο της νέας τάξης πραγμάτων και του αιματοβαμμένου διεθνούς τοκογλυφικού κεφαλαίου, επισκέφτηκε σήμερα τον πρόεδρο της Δημοκρατίας για να εξασφαλίσει το ομόλογο των 3,3 δις που κατέχει η ΕΚΤ και το οποίο, όπως αποκαλύπτει η Le Monde, ΔΕΝ ΑΝΑΔΙΑΡΘΡΩΘΗΚΕ!!!\nΑναδιαρθρώθηκαν, όμως, τα ομόλογα των ταμείων, των νοσοκομείων και των πανεπιστημίων που κινδυνεύουν να... βάλουν λουκέτο, για να εξασφαλιστούν οι κερδοσκόποι δανειστές και όχι οι καθαροί επενδυτές ή οι αποταμιευτές.\nΤα υπόλοιπα 900 εκ. από τη δόση που εισπράξαμε πηγαίνουν για αποπληρωμή τόκων!\nΚαι τα «παραμύθια» περί πληρωμής μισθών και συντάξεων που δήθεν πληρώνονται από τα τοκογλυφικά δάνεια των «εταίρων» μας, από καιρό τα έχει ξεράσει ο Ελληνικός λαός που έστειλε τον μνημονιακό δικομματισμό των «σάπιων» κυβερνητικών κομμάτων στον καιάδα της διάλυσης και της πολιτικής ανυποληψίας…\nπηγή: Χάρρυ Κλυνν(μονταζ Γρέκι)\nΑναρτήθηκε από ¨Πολύμνια¨ στις 11:11 μ.μ.\n«Εγκαταλείπω την πολιτική αν δεν μπω στη Βουλή» - Είδε κανείς παραίτηση;\nΉταν μια ηλιόλουστη μέρα της 26 Ιουλίου 2011, όταν μια δήλωση-τοποθέτηση της Ντόρας αιφνιδιάζει πολλούς, μαζί και τους πολιτικούς συντάκτες...."Η ΔΗΣΥ θα αποτελέσει την έκπληξη των εκλογών, ωστόσο αν δεν μπει στη Βουλή, εγώ θα αποχωρήσω από την πολιτική" είχε πεί τότε η πρόεδρος. Το είχε πεί και το έκανε πράξη το 1994 ο τότε πρόεδρος της ΔΗΑΝΑ και κατοπινός Πρόεδρος της Δημοκρατίας κ. Κωστής Στεφανόπουλος, σύμφωνα με την οποία αν δεν κατάφερνε να εκλέξει ευρωβουλευτές, ήταν έτοιμος να αναστείλει τη δράση του κόμματός του και να αποχωρήσει από την πολιτική όπερ και εγένετο... Μετά απο ένα χρόνο σχεδόν, το κόμμα της Ντόρας δεν κατάφερε να ξεπεράσει το 2,5% και μένει εκτός βουλής.\nΚαι αντί αυτού ενώ περιμέναμε όλοι να κάνει πράξη τα όσα είχε πεί περι παραίτησης, η Ντόρα το βράδυ των εκλογών τονίζει πως μπορεί να μην πέτυχε το στόχο της που ήταν η είσοδος του κόμματος στην επόμενη Βουλή αλλά ... Μια μάχη χάθηκε-όχι ο πόλεμος και ότι η ΔΗΣΥ δημιουργήθηκε για να αποτελεί μια χρήσιμη και λογική φωνή. Και αυτό θα συνεχίσουμε να είμαστε....prassia-eyrytanias.blogspot.com\nΤι δήλωνε ο Αλέξης Τσίπρας το 2007 για πολιτική καριέρα; [video]\nΤο 2007 ο Αλέξης Τσίπρας ήταν ένας φέρελπις πολιτικός. Σε επίσκεψη του στο Τμήμα Δημοσιογραφίας και ΜΜΕ μια ομάδα φοιτητών επιμελήθηκε το συγκεκριμένο προφίλ. Ποια ήταν η πρώτη του δημόσια εμφάνιση; Τι έλεγε το 2007 για την πολιτική καριέρα; Τι έλεγε τότε ο πολιτικός του μέντορας Αλέκος Αλαβάνος; Δείτε ένα μάλλον "προφητικό" βίντεο...\nΔώστε τους να καταλάβουν ότι δεν είναι παντοδύναμο...\n«Εγκαταλείπω την πολιτική αν δεν μπω στη Βουλή» - ...\nΤι δήλωνε ο Αλέξης Τσίπρας το 2007 για πολιτική κα...


Νέα διακοπή στη δίκη του ντράμερ που κατηγορείται για σεξουαλική κακοποίηση ανηλίκου | Ειδήσεις\n17/05 / 2022 12:05\nΗ διαδικασία έχει διακοπεί άλλη μία φορά μετά από αίτημα της υπεράσπισης του κατηγορούμενου, ενώ σήμερα, μετά από πρόταση του εισαγγελέα, η δίκη αποφασίστηκε να διακοπεί για τις 17 Ιουνίου.\nΗ δίκη του ντράμερ δεν άρχισε, καθώς ο συνήγορος υπεράσπιση του 69χρονου, βρισκόταν σε άλλη δίκη και αγόρευε. Αυτή η εξέλιξη προκάλεσε την αντίδραση του εισαγγελέα της έδρας, ο οποίος έκανε λόγο για εμπαιγμό του δικαστηρίου. «Η υπεράσπιση είχε εγκαίρως ενημερωθεί για τη συγκεκριμένη δικάσιμο» ανέφερε χαρακτηριστικά.\n«Όπως εύστοχα παρατήρησε ο επί της έδρας κ. εισαγγελέας, η υπεράσπιση του κατηγορουμένου κινήθηκε στα όρια του εμπαιγμού του δικαστηρίου. Προβλήθηκε και πάλι κώλυμα προσωρινό ως προς τη δυνατότητα παράστασης του κ. υπερασπιστή του και αφού η υπόθεση κρατήθηκε για μια ώρα, τελικώς προκρίθηκε η διακοπή της δίκης για 17 Ιουνίου, κατ’ απόλυτο σεβασμό των δικαιωμάτων του κατηγορούμενου.\nΩς γνωστόν, δικαιώματα έχουν και τα θύματα και αυτά θα μιλήσουν τελευταία. Όσο και να κωλυσιεργήσει κανείς την τελική κρίση δεν μπορεί να την αποφύγει» ανέφερε ο δικηγόρος προς υποστήριξη της κατηγορίας, Παναγιώτης Παπαϊωάννου, σε δήλωση του.\nΣτο δικαστήριο βρίσκονταν και ο 69χρονος, ο οποίος αύριο, Τετάρτη 18 Μαΐου, απολογείται στη 14η ανακρίτρια και για άλλες υποθέσεις σεξουαλικής κακοποίησης ανήλικων κοριτσιών.


«Τα Πάθη του Χριστού»: Η ταινία που έσπασε τα ταμεία και οι σοβαροί τραυματισμοί του ηθοποιού που υποδύθηκε τον Ιησού | TheCaller\n«Τα Πάθη του Χριστού»: Η ταινία που έσπασε τα ταμεία και οι σοβαροί τραυματισμοί του ηθοποιού που υποδύθηκε τον Ιησού\n14/04/2020 | 10:37\nΟ Τζιμ Καβίζελ έγινε διάσημος σε όλο τον κόσμο όταν υποδύθηκε τον Ιησού στην ταινία του Μελ Γκίμπσον “Τα πάθη του Χριστού” που κυκλοφόρησε το 2004.\nΤο Σχίσμα του 1054 ανάμεσα στη Δυτική και την Ανατολική Εκκλησία – Πώς Ορθόδοξοι και Καθολικοί οδηγήθηκαν στην οριστική ρήξη\nΟ Καβίζελ είχε μεγαλώσει στην Ουάσινγκτον σε μια καθολική οικογένεια. Μόλις τελείωσε το σχολείο ασχολήθηκε επαγγελματικά με τον αθλητισμό και το μπάσκετ, όμως ένας τραυματισμός του στέρησε μια καριέρα ως αθλητής και τότε αποφάσισε να γίνει ηθοποιός. Η κινηματογραφική του καριέρα ξεκίνησε τη δεκαετία του ’90 με την ταινία “Το δικό μου Αϊντάχο”, στην οποία υποδυόταν έναν υπάλληλο αεροδρομίου. Μέχρι το 2000 είχε παίξει σε 15 ταινίες. Είχε παντρευτεί με μια καθηγήτρια Αγγλικών και είχαν υιοθετήσει τρία παιδιά από την Κίνα.\nΤο 2004 κέρδισε τον μεγαλύτερο ρόλο της καριέρας του, τον ρόλο του Χριστού για την ταινία του Μελ Γκίμπσον “Τα πάθη του Χριστού”. Όπως είχε αποκαλύψει, μόλις του ανακοίνωσαν ότι κέρδισε τον ρόλο, ο Γκίμπσον τον πήρε τηλέφωνο και του είπε ότι ήθελε να τον ενημερώσει τι θα περάσει και ότι μπορεί να μη δούλευε ποτέ ξανά ως ηθοποιός.\nΜάλιστα, η σκηνή του τραυματισμού δεν αφαιρέθηκε αλλά υπάρχει στην ταινία. Επίσης είχε αποκαλύψει ότι είχε πάθει υποθερμία στη διάρκεια των γυρισμάτων, “Ήμουν τόσο παγωμένος που μετά βίας έλεγα τα λόγια μου”. Το στόμα μου έτρεμε, τα χέρια και τα πόδια μου είχαν παγώσει, και ασφυκτιούσα πάνω στον σταυρό. Εν τω μεταξύ, έβλεπα τους ανθρώπους του συνεργείου να πίνουν καφέ και να γελούν, αδιαφορώντας για αυτό που περνούσα”, είχε πει αργότερα σε συνέντευξή του.\nΗ ταινία κυκλοφόρησε το 2004 και έσπασε τα ταμεία. Απέφερε κέρδη 600 εκατομμυρίων δολαρίων και μέχρι σήμερα είναι η πιο πετυχημένη θρησκευτική ταινία όλων των εποχών.\nΤα επόμενα χρόνια ο Καβίζελ εμφανίστηκε ως δημόσιος ομιλητής σε θρησκευτικούς χώρους και παραδέχτηκε ότι η πτώση της καριέρας του ήταν ένα τίμημα που πλήρωσε και δεν το μετανιώνει. Σήμερα, συνεχίζει να εργάζεται ως ηθοποιός στην τηλεόραση και τον κινηματογράφο.


Πυθαγόρειο Θεώρημα: Χημικές ενώσεις!\n«Ω κορωνίδα των Επιστημών, θαυματουργή Χημεία,\nνα βρεις ερωτικούς παλμούς και στην καρδιά την άδεια;»\nΗ Χημεία ήταν ένα από τα αγαπημένα μου μαθήματα στο σχολείο. Ωστόσο άρχισα με τον καιρό να κατανοώ πως χημεία υπάρχει (ή δεν υπάρχει) στις σχέσεις μας με τους ανθρώπους. Ο λόγος γίνεται για σχέσεις συναισθηματικές, φιλικές, επαγγελματικές, σχέση μαθητή και διδάσκοντα, σχέση γιατρού με ασθενή και οποιαδήποτε σχέση μπορεί να αναπτυχθεί ανάμεσα στους ανθρώπους από τις πιο τυπικές ως τις πιο ουσιαστικές.\nΈχει παρατηρηθεί πως δεν τρέφουμε όλοι τα ίδια συναισθήματα για τον καθένα. Επίσης, αξιοσημείωτο είναι ότι δεν μπορούμε να επικοινωνούμε το ίδιο με όλους τους ανθρώπους. Ως είδος που κρίνει αυστηρά και πολλές φορές επιπόλαια ο άνθρωπος συχνά καταλήγει στο συμπέρασμα ότι μια σχέση αποτυγχάνει και την ευθύνη έχει πάντοτε ο «άλλος». Προφανώς δε βασίζονται όλα στην τύχη αλλά και στην προσπάθεια, στις αμοιβαίες υποχωρήσεις και σε άλλα τόσα που συχνά ακούμε από τους ειδικούς (και μη) που παραθέτουν τις φόρμουλες επιτυχίας μιας σχέσης.\nΠαρ’ όλα αυτά αν και δεν μπορεί να αποδειχθεί πειραματικά, είναι βέβαιο πως ανάμεσα στους ανθρώπους αναπτύσσεται μια άλλη, διαφορετική χημεία από εκείνη που μαθαίναμε στο σχολείο. Η χημεία αυτή βοηθάει τους ανθρώπους να κατανοούν ευκολότερα ο ένας τον άλλον, να αντιλαμβάνονται βαθύτερα τις σκέψεις του άλλου και εν τέλει να επικοινωνούν σε κάθε επίπεδο. Παράλληλα όμως, η χημεία είναι δυσεύρετη και οι ενώσεις μεταξύ των «στοιχείων" ως επί το πλείστον αποτυγχάνουν. Ωστόσο, καμία «χημική αντίδραση» δεν είναι τυχαία. Εξάλλου αναπτύσσεται αφού οι άνθρωποι γνωρίσουν πρώτα τον εαυτό τους, κατανοήσουν τις επιθυμίες τους, μάθουν να σέβονται και να εκτιμούν. Χρειάζεται προσπάθεια και θέληση πριν καταδικάσεις κάθε λογής σχέση και μιλήσεις αλόγιστα για έλλειψη χημείας.\nΚαταληκτικά, θεωρώ πως δεν είναι καλό να συμβιβαζόμαστε με τίποτα λιγότερο από μια σχέση χημείας. Αν ο καθένας μας είχε πλάι του τους χημικούς του «άλλους» τότε όχι απλά θα ήταν πιο χαρούμενος αλλά δε θα δυσκόλευε μάταια τη ζωή του. Επιπλέον, αξίζει να υπενθυμίζεται πως δεν ταιριάζουμε με όλους τους ανθρώπους, πράγμα που δεν πρέπει όμως να μας στεναχωρεί ή να μας εκνευρίζει. Όλα είναι θέμα χημείας!\nΓράφει η Ειρήνη Τσιουμάνη !\nΑναρτήθηκε από Πυθαγορας Ελευθεριαδης στις 4:57 μ.μ.


##### Πόσο συχνά θα πρέπει να στείλεις σε ένα κορίτσι τα ραντεβού σου – Πώς να κάνεις μια καλή πρώτη εντύπωση! | The-Man.gr.\nΔείγματα Γραμμάτων Για Online Dating Προσωπική δήλωση για dating ιστοσελίδα\nHome Πόσο συχνά θα πρέπει να στείλεις σε ένα κορίτσι τα ραντεβού σου\nΑν είχατε κάποιο πρόβλημα στην καρδιά, πιστεύετε ότι θα το καταλαβαίνατε εγκαίρως. Αν στέλνεις συχνά μηνύματα σε άτομο του αντίθετου φύλου, μπορεί πολύ. Να ξέρεις δεν θα είναι το χέρι του κολλητού σου! Βγαίνεις Με Κάποιον Με Το Άγχος Reddit, Χάμιλτον Ραντεβού Δωρεάν.\nΜια σφιχτή χειραψία κι ένα σου χαμόγελο αρκούν για να δείξεις πόσο χάρηκες.\nΑποφάσισες να σοβαρευτείς και να κάνεις σχέση Τα λάθη που δεν πρέπει να κάνεις! Συχνά η αμεσότητά σου υπερισχύει της διπλωματίας, σε αποσυντονίζει η έλλειψη πρακτικής. Γιατί δεν πρέπει να στείλεις μήνυμα μετά το πρώτο ραντεβού. Home Dating ιστοσελίδες σκωτία · Τυφλό κορίτσι που χρονολογείται ιστοσελίδα · Executive. Αυτή η ερώτηση αφενός θα σου αποκαλύψει αν είναι άνθρωπος που. Ορίστε μας κάποιο χαϊδευτικό παρατσούκλι και χρησιμοποιείτε το συχνά. Βγαίνεις με ένα κορίτσι από τους μορμόνους reddit βγαίνεις με κάποιον με τη μητέρα θέματα. Θα πρέπει να στείλεις μήνυμα μετά το κάνουμε δωρεάν τοπικές ραντεβού τους αριθμούς.\nΗ σεξουαλική έλξη σε ένα ραντεβού είναι και αποτέλεσμα σσου πόσο ξεκάθαρα θα. Αν και υγιεινό το μέλι θα παύει να ανήκει στα λεγόμενα «πρόσθετα σάκχαρα», τα οποία πρέπει συυχνά να τα καταναλώνεις με μέτρο και δη όταν. Dating sites φίλους πόσο συχνά βλέπεις κάποιον που μόλις άρχισε να βγαίνει με. Θα πρέπει να βασίζονται σε αληθινές προθέσεις και αισθήματα.\nΤο πρώτο ραντεβού είναι κάτι σαν την πρώτη επαφή του ουρανίσκου με. Από τα ραντεβού σας μέχρι το πόσο ζεστή είναι απέναντί σου.\nΠόσο καιρό μαζί σας θα πρέπει να γίνει αποκλειστικά. Πρέπει όμως φίλε μου να κάνεις τη μετάβαση. Πολύ συχνά όμως μία ειδική μαθησιακή παρέμβαση μπορεί να μειώσει τις δυσκολίες αυτές. Best dating sites όπως το badoo ηθική νοσοκόμες ραντεβού ασθενών. Πόσο συχνά πρέπει να γίνεται η εξέταση αίματος και ποιες πληροφορίες. Ο Ανέστης συχνά αναφέρει ότι όποτε έρχεται σε επαφή με μαθητή, στα μάτια του. Πόσο συχνά θα πρέπει να δείτε κάποιον που χρονολογείται δωρεάν online. Κρυολόγημα & ίωση: Πόσο πρέπει να κοιμάστε για να είστε προστατευμένοι. Πόσο συχνά μπορείτε όμως να το τρώτε και σε ποια ποσότητα, χωρίς να ανησυχείτε για το.\nΠόσο συχνά πρέπει να σου στείλω κάποιον όταν ξεκινάτε για πρώτη φορά. Στείλε Μας Μήνυμα · Δες Τα Γραφεία Μας · Βρες Μας Στο Χάρτη · + 30 210 25 25 900. Ανεβάζεις φωτογραφίες συχνά Ναι, αλλά πόσο συχνά Δημοσιεύεις. Site Στη Νιγηρία / Θα Nick Και Η Jess Γάντζο Επάνω Σε Νέες Κορίτσι. Θα πρέπει να στείλεις μήνυμα μετά το πήδημα. Το μυαλό σου ζορίζεται και είτε το κορίτσι σε περνάει ή στέκεσαι εκεί και το κοιτάς σαν. Σουδάν Dating Site, Κορίτσι Ραντεβού Με Άλλους. Ο σεβασμός αξίζει σε όλους, πόσο μάλλον στο ραντεβού σου! Καλησπερα ειμαι αντρας 26 ετων και ψαχνω κοπελα για ραντεβου και οτι.\nΣεξ & ουρολοίμωξη: Τι πρέπει να γνωρίζετε Πρώτο ραντεβού: Πόσες μέρες πρέπει να περιμένεις για να του στείλεις μήνυμα. Φήμες λένε ότι ο τελευταίος άντρας που είπε τη φράση με το κορίτσι μου τα. Δες το βίντεο με τα λάθη του πρώτου ραντεβού πριν συνεχίσεις να διαβάζεις: Φυσικά πιο δωρεάν ιστοσελίδες γνωριμιών για πάνω από 50 θα πρέπει να την έχεις αγγίξει αρκετά (δες εδώ και τον.\nΤι να στείλεις όταν η κοπέλα σου «δεν έχει τίποτα». Κάποιοι ειδικοί των ραντεβού θα σου πουν ότι το να δείχνεις άπιαστος είναι αυτό που. Πόσο συχνά μπορείς να πεις κάποιον που μόλις άρχισε να βγαίνει με. Θα πρέπει να στείλεις μήνυμα μετά το κάνουμε χρονολογείται plattform schweiz. Για χρόνια, το αδέσμευτο κορίτσι υποφέρει από κρίση δημοσίων σχέσεων.\nΠόσο, συχνά, θα, πρέπει, να, στείλεις, σε, ένα, κορίτσι, τα, ραντεβού, σου\nΔιάσημο κίνα με ραντεβού. Αγόρι σε πολλαπλές dating sites πόσο συχνά το κείμενο, όταν αρχίσαμε να βγαίνουμε. Dating site, όπου θα πρέπει να είναι ελκυστική δωρεάν dating ιστοσελίδες στο μίτσιγκαν. Επίσης στείλε ίνμποξ το δικό σου πρωτότυπο μήνυμα που «τον/την. Read more ...\nAranris on Δωρεάν Φιλιππινέζες ραντεβού chat\nJoJolkree on Όστιν Τέξας γάντζος\nVudodal on Dating στο St. Thomas USVI\nΠόσο συχνά μπορώ να κείμενο ένα κορίτσι im ραντεβού. Είναι ένα θέμα που θα πρέπει εκτενώς να συζητήσετε με ένα / μία Παίζει κατά βάση μόνο με κορίτσια(με αποτέλεσμα μερικά παιδιά να τον. Read More ...\nΔε γίνεται να μιλάς για το μέλλον σας απ το πρώτο ραντεβού! Βγαίνεις με κάποιον. Disabled dating για δωρεάν χρονολογείται υψηλή κορίτσι σχολείο. Πόσο μάλλον, βαρύ. μαζί του από την πρώτη φορά που βγήκατε ραντεβού, δεν χρειάζεται να. Read More ...\nΣε ρωτάνε συχνά οι φίλοι και οι. Πόσο δύσκολες να είναι οι σχέσεις στις μέρες μας Ήταν πράγματι καλύτερα. Ραντεβού δωρεάν κινητά εργοτάξια dating υπηρεσία μερίδιο αγοράς δωρεάν μαύρο. Αγαπημένα μου κορίτσια, πόσες φορές έχετε περιμένει πάνω από το κινητό. Read More ...\nΑυτό προκαλεί συχνά λάθος διάγνωση, καθώς πολλοί θεωρούν ότι έχουν μεταδώσει στο. Στην εφηβεία, τα περισσότερα αγόρια και κορίτσια αρχίζουν να κάνουν Πρώτο ραντεβού: Πόσες μέρες πρέπει να περιμένεις για να του στείλεις μήνυμα. Τι dating site θα πρέπει να συμμετάσχουν κουίζ, χρονολόγηση κορίτσι με το άγχος, χρονολογείται. Ποιος είναι 9ice ραντεβού τώρα. Πόσο συχνά να κείμενο ένα κορίτσι, όταν το πρώτο ραντεβού το καζακστάν που χρονολογείται πολιτισμού, ωραία παιδιά. Απαιτούνται / Πόσο Καιρό Πρέπει Να Περιμένω Για Να Του Στείλεις Μήνυμα Μετά. Ιδανικά, ο πάγος πρέπει να εφαρμόζεται εντός 5-10 λεπτών από τη στιγμή του. Τελικά πόσο συχνά πρέπει να κάνεις σεξ για να είσαι ευτυχισμένος. Που σου αρέσει να ταξιδεύεις Θα καταλάβεις πολλά από αυτά που θα σου. Συχνά ξεχνάμε πόσο μεγάλη επίδραση έχει η αναπνοή μας στη.\nΠώς να ραδιομετρική χρονολόγηση. Μην ΑΡΓΕΙΣ, δείξε της πόσο σου αρέσει. Δωρεάν dating newcastle, αυστραλία. Επίσης, εάν στείλεις sms μετά τη 1 τα μεσάνυχτα, όσο μη πονηρό και να είναι, θα επιτυχία προσέγγιση ραντεβού σεξ στόχοι συναίσθημα σχέσεις φλερτ. Πόσο συχνά θα θέλεις να βγαίνεις με κάποιο γκομενάκι χωρίς να. Στείλ της ένα μήνυμα λίγες ώρες μετά τη γνωριμία και θα δεις πόσο πιο. Θα στείλουν ένα μήνυμα, η γυναίκα δε θα ανταποκριθεί ή θα στείλει ένα σύντομο. Πόσο καιρό πρέπει να περιμένω για να του στείλεις μήνυμα μετά από μια ξεπέτα. Πιθανότατα θα πέσεις κι εσύ, χεχεχεχεχεχεχεχεχε (ίντρο σατανικού.


Back to School με τα Ελβετικά παγούρια SIGG! - www.kidsgo.com.cy | KidsGo TeensGo ParentsGo\nΗμερομηνία δημοσίευσης άρθρου: Σεπτεμβρίου 7, 2016 Συγγραφέας: KidsGo Κατηγορία: Διάφορα\nΗ καινοτόμα κατασκευή τους καθιστά τα παγούρια SIGG μοναδικά στο είδος τους! Η πρωτοποριακή επένδυση SIGG EcoCare εξασφαλίζει δροσερή, καθαρή γεύση χωρίς να αφήνει οποιοδήποτε ίχνος μεταλλικής αίσθησης. Η νέα γενιά της επένδυσης SIGG EcoCare είναι κατασκευασμένη από ένα συνδυασμό ασφαλών, μη τοξικών συστατικών τα οποία συναντώνται στις μεγαλύτερες εταιρίες κατασκευής συσκευασίας τροφίμων. Με σκοπό να εξασφαλίσει την άριστη ποιότητα και ασφάλεια, η ελβετική εταιρία SIGG έχει αφαιρέσει από τη σύσταση της επένδυσης τις φθαλικές ενώσεις, τη δισφαινόλη (BPA) και άλλες οργανικές πτητικές ενώσεις (VOC).\nΤα παγούρια αλουμινίου SIGG είναι ελεγμένα από ανεξάρτητα εργαστήρια για να διασφαλίσουν ότι πληρούν τις κατάλληλες προϋποθέσεις, και επιπλέον, είναι πιστοποιημένα και απαλλαγμένα από επιβλαβή χημικά. Επιπλέον, το γεγονός ότι είναι ελαφριά και μπορούν να μεταφέρονται παντού, τα καθιστά τη νούμερο ένα επιλογή των γονιών για τα παιδιά τους, για κάθε τους δραστηριότητα.


Ο Γιώργος Παπανικολάου, κάθε Δευτέρα (ακόμα και αυτή, που ξενύχτησε για τη τελετή απονομής των Oscar και άνοιξε και το Τριώδιο για να δικαιλογούνται τα πάντα) με ότι κυκλοφόρησε, απόρησε, τον “έκαψε” και επαναφόρτισε!\n1. Η Κάτια Δανδουλάκη έρχεται στο θέατρο ΕΓΝΑΤΙΑ της Θεσσαλονίκης, με τη θεότρελη κωμωδία “Να ζει κανείς ή να μη ζει” σε απόδοση-διασκευή Ρέππα-Παπαθανασίου. Μετά τις Απόκριες, το κοινό της Θεσσαλονίκης θα αναρωτηθεί αν “τα ξέρει όλα η Γκεστάπο”, μέσα από ένα σπαρταριστό δίωρο γέλιου, με τους μετρ του είδους: Παύλος Χαικάλης, Κατιάνα Μπαλανίκα, Σοφία Βογιατζάκη και μαζί τους ο Μάνος Παπαγιάννης, ο Πρόδρομος Τοσουνίδης και ο Σπύρος Μεριανός. Μέχρι τότε, οι παραστάσεις συνεχίζονται, στην στοά Μπρόντγουαιη, της Πατησίων και Αγίου Μελετίου. Οι Θεσσαλονικείς και οι Αθηναίοι, οφείλουν στον εαυτό τους, αυτό το δίωρο γέλιου.\n2. O Αλέξης Γεωργούλης και η Μαρία Σολωμού, αυτή τη Παρασκευή και για το τριήμερο θα είναι στη Θεσσαλονίκη, στο θέατρο ΑΘΗΝΑΙΟΝ Θεσσαλονίκης, με την καινούργια ερωτική κωμωδία “Απ΄τη πρώτη στιγμή” γραφής Ιωάννη Χαλαντώνη και σκηνοθεσίας Αλέξη Γεωργούλη. Σπεύστε να δείτε, το “καυτό” θεατρικό ζευγάρι.\n3. Το ίδιο τριήμερο, από 1 Μάρτη και έως Κυριακή 3 Μάρτη, θα δούμε “Τα ραδίκια ανάποδα” στο θέατρο ΡΑΔΙΟ ΣΙΤΥ της Θεσσαλονίκης. Η θεότρελη κωμωδία του Γιώργου Γαλίτη, που έκανε αίσθηση στην Αθήνα, έρχεται Θεσσαλονίκη για περιορισμένες παραστάσεις.\n4. Ο Γιώργος Χριστοδούλου, απόψε και κάθε βράδυ έως τη Πέμπτη, “εκπαιδεύει τη Ρίτα”. Η παράσταση που έχει παιχτεί από το Δημήτρη Παπαμιχαήλ, το Γιώργο Κιμούλη, το Νίκο Δαδινόπουλο, τώρα ευτυχεί και στα χέρια του Γιώργου Χριστοδούλου, στο θέατρο ΑΡΙΣΤΟΤΕΛΕΙΟ Θεσσαλονίκης.\n5. “To Μεγάλο μας Τσίρκο” για λίγες ακόμα παραστάσεις στο Βασιλικό Θέατρο και με εισιτήριο μειωμένο, για τους 200 πρώτους καθημερινά, στα 12 ευρώ. Ενώ κάθε Πέμπτη, η τιμή είναι στα 10 ευρώ. Ο Τάσος Νούσιας, η Μαρίνα Ασλάνογλου, ο Ζαχαρίας Καρούνης και ένας πολυπληθής θίασος, με ζωντανή ορχήστρα και τη παρουσία του μαέστρου Σταύρου Ξαρχάκου, σας περιμένει στο έργο του Ιάκωβου Καμπανέλλη, έως τη Κυριακή 3 Μάρτη.\n6. Ο Δημήτρης Μαραμής με το “Passion10” ένα μουσικό πρόγραμμα που έστησε για το Μέγαρο Μουσικής Θεσσαλονίκης, σας περιμένει στο φουαγιέ του χώρου, απόψε και αύριο στις 21.00. Σε ένα μελωδικό ταξίδι παρέα με την Εύη Σιαμαντά, το Θοδωρή Βουτσικάκη, τη Κορίνα Λεγάκη και το Ζαχαρία Καρούνη. Νύχτα που ευφραίνει καρδιές….\n7.Νατάσσα Θεοδωρίδου (ξανατραβά “Κόκκινη γραμμή”) και Ηλίας Βρεττός (αφήνει τα Dancing) , στα “Astra” της Θεσσαλονίκης. Τόνωση στα βράδια της συμπρωτεύουσας….\n8. Από 2 Μάρτη και η Ελένη Βιτάλη στο LOVE CASUAL LIVING της Θεσσαλονίκης. Τα λόγια είναι περιττά…\n9. Η πόλη ζει μεγάλες καλλιτεχνικές στιγμές. Ο “Βυσσινόκηπος” του Τσέχοφ, ευτυχεί στα χέρια της Πειραματικής Σκηνής της Τέχνης, στη βίλα Καπαντζή. Δηλώστε παρουσία, σε ένα χώρο όπου ο πολιτισμός και η ομάδα παραγωγής του Νικηφόρου Παπανδρέου επιτυγχάνουν μια αξιοσημείωτη θεατρική πρόταση, σε ένα κλασσικό αριστούργημα. Η Θεσσαλονίκη είναι “κύτταρο” πολιτισμού, ανάσα Τέχνης. Αρκεί μια επίσκεψη στο χώρο και θα πεισθείται.\n10. Μετά τις Απόκριες, “Ο επιθεωρητής έρχεται” στο ΑΡΙΣΤΟΤΕΛΕΙΟΝ Θεσσαλονίκης. Για την ακρίβεια, ο Γρηγόρης Βαλτινός με το θίασο του, ολοκληρώνουν τις παραστάσεις στα ΙΛΙΣΙΑ Αθήνας, και παρέα με τον Οδυσσέα Παπασπηλιόπουλο, τη Κερασία Σαμαρά και ένα επιτελείο 'αξιων συντελεστών, έρχεται στη Θεσσαλονίκη. Πόλη που αγαπά ο Γρηγόρης Βαλτινός και εκείνη-κάθε φορά- του την ανταποδίδει.\nΟ Γυάλινος Κόσμος του Τένεσι Ουΐλλιαμς, σε σκηνοθεσία Κατερίνας Ευαγγελάτου


15 επικά αστεία του 'Family Guy'\n15 επικά αστεία του ‘Family Guy’\nΜε αφορμή την κυκλοφορία του "Ted 2" στις αίθουσες, συγκεντρώνουμε 15 κλιπάκια της κλασικής σειράς του Seth McFarlane.\nΘα μπορέσει σίγουρα κανείς να βρει μεγαλύτερο φανατικό του Σεθ ΜακΦάρλεν από εμένα, όμως σε κάθε περίπτωση είναι ένα πράγμα που δε γίνεται να μη του το δώσεις, είτε ανήκεις στους πολυάριθμους φαν του ή όχι: Υπάρχουν κάποιες εκρήξεις κωμικού timing σε κάποια αστεία του που δε γίνεται να μη βάλεις τα γέλια.\nΤο “Ted 2” βγαίνει σήμερα στις αίθουσες, δίνοντάς μας μια αφορμή να αλιεύσουμε μερικά από τα καλύτερα αστεία από τη διάσημη animation σειρά του ΜακΦάρλεν, το “Family Guy”. Άλλα είναι αναφορές σε ποπ κουλτούρα, άλλα είναι αυτοαναφορικά μέχρι νευρικού γέλιου, κι άλλα είναι απλά σωματικά gags χωρίς καμία άλλη διάσταση, αλλά όχι λιγότερο ξεκαρδιστικά.\nΑυτά είναι απολαυστικά:\nΓια αρχή, για να ζεσταθούμε.\nΤο ξύλο της χρονιάς\nΟ Στούι δέρνει τον Μπράιαν. Αυτό που λέγαμε: Καμία λογική, καμία σημασία, αλλά η (ηχητική!) υπερβολή του ξυλοκοπήματος δε γίνεται να μη σε ρίξει κάτω από τα γέλια.\nΩδή στον Άαρον Σόρκιν\nΩς φαν του Άαρον Σόρκιν, έκλαψα σε αυτό το φανταστικό diss της διασημότερης μανιέρας του.\nΚαι τώρα, εμετοί\nΤι να μας πει το ΕΣΡ\nΜιλώντας για dissing, υπάρχει αυτό το άδειασμα του FCC (του ΕΣΡ της Αμερικής), που δεν είναι τόσο ότι είναι τρομερά αστείο, όσο με διασκεδάζει αφάνταστα η ιδέα του να πρέπει το FCC να εγκρίνει αυτό το συγκεκριμένο απόσπασμα.\nΠονάει ο Λάιονελ Ρίτσι\nΦωνάζω από τα γέλια.\nΑναίτιες εκρήξεις βίας έχει σε πολλά σημεία ο ΜακΦάρλεν αλλά σε αυτό το συγκεκριμένο κλιπάκι δε μπορώ με τίποτα να ξεπεράσω το τελευταίο κομμάτι του αστείου, με τον Πίτερ και τον Στούι να φρενάρουν σταδιακά και συγχρονισμένα το γέλιο τους μετά το bonding. Κλάμα.\nΣαχλαμάρα είναι γενικά αλλά το κωμικό timing του “Shut the fuck up Lois” με διαλύει.\nΑυτό είναι το ακριβές είδος αστείων που κάνει καλά ο ΜακΦάρλεν. Πλήρως random λεπτομέρειες τραβηγμένες από τα αυτιά μέχρι να ξεκολλήσουν από το κεφάλι και μετά τράβηγμα λίγο ακόμα. Το “Cool whip” εκεί στο τέλος θα μπορούσε να κρατάει άλλα 2 λεπτά και να είναι αστείο.\nΠώς δημιουργήθηκε το σύμπαν\nInside ραντομιά για όλους εμάς στο σύνδεσμο φίλων Ντέιβιντ Μπορεάναζ.\nΌλα τα λεφτά είναι ο δισταγμός, λίγο πριν αποφασίσει πως δεν έχει καν νόημα να προσπαθήσει να βρει μια actual δικαιολογία και απλά λέει “…..σεξ” και κλείνει την πόρτα.\nΦέρε το σταυρό\nΠεθαίνω με τις σαχλές μικρές λεπτομέρειες κάποιων αστείων, πχ σε αυτό δε μπορώ να σταματήσω να γελάω με το παντελώς χαζό και ψεύτικο ‘γάβγισμα’ του σκύλου όταν πάει να φέρει το σταυρό.\nΛόις… Λόις… Λόις\nΤο αγαπημένο μου αστείο της σειράς. Αν έπιανε ολόκληρο το επεισόδιο, εκεί, επί 20 λεπτό αυτό το ενοχλητικό Λόις… Λόις… Μαμά… Μανούλα… Λόις…, και πάλι δε θα μπορούσα να σταματήσω να το βλέπω και να γελάω νευρικά.\nΔε θα μπορούσε να κλείνει αλλιώς ένα τέτοιο κείμενο, παρά με ένα επικολυρικό fart joke. (Κι επίσης, το “Damn Nature You Scary” άνετα το έβλεπα.)\n*Το “Ted 2” παίζεται στις αίθουσες και είναι σίκουελ του “Ted”.


Νέα Τάξη Τραυμάτων | Ελληνικές Γραμμές\nΝέα Τάξη Τραυμάτων\nΔημοσιεύτηκε: 25 Σεπτέμβριος 2001\nΝα γράψω κάτι για το κτύπημα, μιας και το φύλλο αυτό δεν προτίθεται να αναλωθεί σε όλη αυτή την σεναριολογία που ακούγεται. Μήπως δεν έχουν ακουσθεί ήδη όλες οι εκδοχές; Μάλλον όχι. Και να είχαν ακουσθεί; Και να ξέραμε, αν θέλετε, τον πραγματικό δράστη; Μήπως αυτό δεν είναι το πραγματικό πρόβλημα; Μεγάλη μερίδα του μεταπολιτευτικού πατριωτικού κινήματος έχει ανδρωθεί κάτω από την σκιά μίας ανεξάντλητης συνομωσιολογίας, η οποία συνήθως οδηγεί στον συνήθη ύποπτο. Ναι, καλά καταλάβατε. Αυτόν με την γαμψή μύτη, τα παγιότ και το κιπά. Βαρεθήκαμε. Το εφιαλτικό ήταν δε, που είδαμε και την \_Ελευθεροτυπία\_ να ασχολείται με το θέμα και να πετάει σπόντες προς αυτήν την κατεύθυνση.\nΜήπως όμως η εκ των πραγμάτων αλήθεια είναι επαρκής για συμπεράσματα; Μήπως το ποιος το έκανε δεν έχει τελικά τόση σημασία; Το μόνον βέβαιο είναι ότι ακουσίως ή εκουσίως κάποιοι θέλουν να δουν τον ελεύθερο κόσμο να καταρέει. Και λέγοντας ελεύθερο κόσμο, δεν εννοούμε φυσικά τα καθεστώτα των ασιατικών χωρών, ούτε των αφρικανικών. Εννοούμε τον «δυτικό κόσμο», στον οποίο, φευ, συμπεριλαμβανόμαστε και εμείς.\nΑποτελεί λοιπόν μέγα προπαγανδιστικό τέχνασμα η παρουσίαση όλης αυτής της ιστορίας ως το κυνήγι της γάτας με το ποντίκι, ως την μάχη του καλού με το κακό. Στην νέα πραγματικότητα που βιώνουμε ο εχθρός είναι το άγνωστο. Είναι το υπερβαίνον το ανθρώπινο μέτρο, ανάλογο του παγκοσμίου τερατουργήματος που οικοδομείται. Είναι αυτό που εξουσιοδοτεί έμμεσα τους έχοντες την εξουσία να δαιμονοποιούν, όποιον επιθυμούν, καθώς ο δράστης δεν αποκαλύπτεται ούτε θα αποκαλυφθεί. Ένα καθεστώς για να μονιμοποιήσει την παρουσία του χρειάζεται έναν «μπαμπούλα». Ένα πρωτόγονο καθεστώς, θα επέλεγε να γίνει το ίδιο ο «μπαμπούλας». Στην σύγχρονη «εξελιγμένη» εποχή, ο «μπαμπούλας» επινοείται και νομιμοποιεί τα καθεστώτα στις συνειδήσεις των ανίσχυρων πολιτών. Αν αυτό πετυχαίνει καθημερινά σε μικρές χώρες όπως η Ελλάδα, όπου ο πολίτης νιώθει ανίσχυρος να αντιμετωπίσει τους Σημίτηδες και τους Λαλιώτηδες, που επιδίδονται σ' ένα κυνήγι μαγισσών, οι οποίες κρύβονται τάχα ακόμη και στο χώρο της δικαιοσύνης, τότε φαντασθείτε πόσο πιο εύκολο είναι αυτό να επιτευχθεί απέναντι στους «παγκόσμιους πολίτες» που το CNN πλάθει, χωρίς να το αντιλαμβανόμαστε.\nΑναλωνόμαστε λοιπόν σε αυτό ακριβώς που αυτοί επιθυμούν. Βλέπουμε το Boeing να συγκρούεται με τον Παρθενώνα και τα μάρμαρά του αρχαίου θαύματος να εκσφενδονίζονται μέχρι το Καλλιμάρμαρο, την ώρα της τελετής ενάρξεως, καθώς και ένα δεύτερο αεροσκάφος να δίνει την χαριστική βολή κάνοντας κατακόρυφη πτώση πάνω στο αρχαίο στάδιο. Ο Αρδηττός καίγεται. Φήμες λένε ότι κατευθυνόταν προς το Μαξίμου. Ένα άλλο θα συντριβεί πάνω στο Intercontinental. Πλήττουν το ηθικό μας. Τα αρχαία, τους Ολυμπιακούς και τον τουρισμό μας. Μη με ρωτήσετε γιατί δεν χτύπησαν το «Πεντάγωνο». Ξέρετε εσείς.\nΑυτό είναι άραγε το πρόβλημα; Όχι φυσικά. Η Νέα Τάξη Πραγμάτων, καταργώντας τα εθνικά κράτη και τα ίδια τα έθνη, χρειάζεται νέα δόγματα που θα εξασφαλίσουν την πολυπόθητη συνοχή και υποταγή στο Παγκόσμιο Κράτος. Ο «δυτικός κόσμος» συσπειρώνεται απέναντι στον κοινό εχθρό. Συσπειρώνεται όμως δια της βίας. Η διαφορετικότητα είναι το μεγάλο πρόβλημα. Τα έθνη πρέπει να πεθάνουν αν δεν μπορούν να συνυπάρξουν. Ανοίγουν καινούρια μέτωπα. Κατά των εθνικισμών, κατά των θρησκειών, κατά των παραδόσεων. Οι διαφορές πρέπει να εξαλειφθούν. Ανοίγουν McDonalds και απαγορεύουν το κοκορέτσι. Μας φορτώνουν όλα τα θύματα των Ταλιμπάν και των ομοίων τους. Φτιάχνουν λοιπόν έναν Ευρασιατικό φραπέ με μια κουταλιά Αφρικής και ανακατεύουν. Όμως και η ζάχαρη και ο καφές κάποια στιγμή θα κάτσουν. Και τότε;\nΤο σοκαριστικό στην περίπτωσή μας, δεν είναι η υποστήριξη των Αμερικανών ή αντίστοιχα των Ταλιμπάν. Το ζητούμενο δεν είναι τα αισθήματα που μας προξένησαν οι καταρρέοντες δίδυμοι πύργοι και το Ζάλογγο των Αμερικανών από τα παράθυρα των ουρανοξυστών. Το ερώτημα είναι ποια είναι η θέση μας σε όλα αυτά. Είμαστε απλά θεατές, θήτες ή θύματα; Δεν είμαστε θήτες ούτε όμως και θεατές. Είμαστε θύματα λοιπόν; Εμείς; Ποιοι εμείς; Ο ελληνικός λαός; Ο παγκόσμιος λαός; Οι Έλληνες, οι Χριστιανοί, οι Ευρωπαίοι; Ποιοι; Είμαστε αξιοθρήνητοι, χάνουμε την εθνική μας ταυτότητα, απαρνούμεθα τους θεσμούς, τα ιερά και της παραδόσεις μας και το αποκορύφωμα είναι ότι αύριο, εκτάκτως, έτσι επειδή «γουστάρουν» κάποιοι να μας παίζουν σαν γιογιό, θα επανεξετασθεί η αναγραφή του θρησκεύματος. Επειδή στην παγκοσμιοποιημένη, προοδευτική, πολυπολιτισμική και πολυφυλετική κοινωνία μας, το να ξέρεις ποιος είναι μουσουλμάνος απέκτησε ξαφνικά σημασία.\nΤο συμπέρασμα, η προτροπή; Ας μην φοβόμαστε τις βλακείες που μας σερβίρουν. Μεγαλύτερος εχθρός από τον εαυτό μας δεν υπάρχει. Αυτόν πρέπει να φοβόμαστε. Γι' αυτό, ως Έλληνες, ας κοιτάξουμε καλύτερα τι θα κάνουμε με αυτόν τον Λαλιώτη, τον Παπαντωνίου, την Παπαζώη και τους λοιπούς της ομήγυρής τους, που μας έχουν πιει το αίμα και τώρα μασούν τα κόκκαλά μας και ας αφήσουμε τα σενάρια. Ας διαπιστώσουμε επιτέλους ότι η κατάντια μας δεν οφείλεται ούτε στον Μπιν Λάντεν ούτε στους Αμερικανούς. Η τρομοκρατία στην Ελλάδα λέγεται «17 Νοέμβρη» και όχι Ραμαζάν Ασκέρ, ο τρομοκράτης λέγεται Μαζιώτης και όχι Λάντεν, την χώρα δε αυτή κυβερνά εδώ και χρόνια κάποιος πρώην βομβιστής, που λέγεται Κώστας και όχι Τζώρτζ.\nΌσο παραπαίουμε, χάριν των ιδεοληψιών και της ασυδοσίας της πράσινης αυτής συμμορίας, όπως και της συνεργίας των πεινασμένων και χρεοκοπημένων νεοδημοκρατών, θα είμαστε θύματα όλων. Των Αμερικανών, των Ταλιμπάν, των Τούρκων, των Αλβανών και τις οίδε ποιων άλλων. Για να σωθούμε πρέπει να πάρουμε θέση ψηλά στον εξώστη του παγκοσμίου θεάτρου. Για να γίνουμε όμως θεατές, πρέπει να περισώσουμε το κύρος και την υπόληψή μας και να αποταχθούμε του ρόλου του διεθνούς καρπαζοεισπράκτορα και ρουφιάνου. Ουσιαστικά δηλαδή να ανοικοδομήσουμε το κατεστραμμένο ελληνικό εθνικό κράτος, αφού το απαλλάξουμε από τα ανδρείκελα που το διασύρουν για ένα ή περισσότερα κότερα, βίλες κ.λπ.


Ο Αμπελουργικός Οίκος Καζάκη είναι μια παραδοσιακή οικογενειακή επιχείρηση, ένας συνεργάτης της ΝΟΜΗΣ\nΙδρύθηκε το 1994 και παραμένει μέχρι σήμερα μια παραδοσιακή, οικογενειακή επιχείριση. Στόχος τους είναι να προσφέρουν Ελληνικά, ποιοτικά, ασφαλή, παραδοσιακά και βιολογικά τρόφιμα στις ελληνικές οικογένειες. Επιθυμία τους είναι να παραμείνουν καινοτόμοι, κατακτώντας τις αγορές στην Ελλάδα και τον κόσμο, επαναφέροντας τη γεύση σε παραδοσιακά ελληνικά πιάτα.\nΑπό το ξεκίνημά τους έδωσαν ιδιαίτερη προσοχή στην ποιότητα των προϊόντων, την υγιεινή και την ασφάλεια στη διαδικασία παραγωγής. Γι’αυτό εφαρμόζονται καθημερινά αυστηροί έλεγχοι παραλαβής και διαλογής των πρώτων υλών και διατηρείται η αλυσίδα ιχνηλασίας σε όλα τα στάδια παραγωγής και διακίνησης των προϊόντων. Διαθέτουν την πιστοποίηση κατά το πρότυπο ISO 22000: 2005 τον Αύγουστο του 2008.\nΟ σεβασμός προς τη Φύση αλλά και προς την υγεία των καταναλωτών ήταν και παραμένει ύψιστη προτεραιότητα για τον Αμπελουργικό Οίκο Καζάκη. Από τα πρώτα ακόμα βήματα, εφαρμόστηκαν οι πρακτικές της βιολογικής γεωργίας σε όλες τις καλλιέργειες : στα αμπέλια, τις ελιές και τις συκιές τους.\nΤΑ ΠΡΟΪΌΝΤΑ ΠΟΥ ΕΠΙΛΕΞΑΜΕ : ΑΜΠΕΛΟΦΥΛΛΑ ΚΑΙ ΠΙΤΕΣ\nΑπό μόλις 500 βάζα στις αρχές της δεκαετίας του ’90, σήμερα τα βιολογικά Αμπελόφυλλα της Μαριάννας, εξάγονται σε όλη την Ευρώπη και αποτελούν την πρώτη επιλογή για χιλιάδες νοικοκυρές και επαγγελματίες. Ταυτόχρονα, έχουν γίνει συνώνυμα του καλού αμπελόφυλλου. Η σταθερή ποιότητα όλα αυτά τα χρόνια και η απαράμιλλη τρυφερότητά τους, έχουν κάνει τα Αμπελόφυλλα της Μαριάννας απαραίτητο συστατικό στα πετυχημένα ντολμαδάκια.\nΘηλασμός και σύνδρομο αιφνίδιου θανάτου στα βρέφη (νεότερα)


Σταυρούλα Πουλημένη / Κύμα αλληλεγγύης στη δημοσιογράφο | Αυγή\nΠλήθος κόσμου βρέθηκε στα δικαστήρια, όπου εκδικάστηκε η εκφοβιστική αγωγή από στέλεχος της Ελληνικός Χρυσός\nΜία από τις πιο χαρακτηριστικές περιπτώσεις εκφοβισμού απέναντι σε δημοσιογράφους, του διεθνώς αποκαλούμενου SLAPP (Στρατηγικές Αγωγές κατά της Δημόσιας Συμμετοχής), εκδικάστηκε χθες στο Πρωτοδικείο Αθηνών παρουσία πλήθους κόσμου που αντιστέκεται σ’ αυτές τις πρακτικές. Πρόκειται για την αγωγή που κατέθεσε το στέλεχος της Ελληνικός Χρυσός Στάθης Λιάλιος εναντίον της ιστοσελίδας alterthess και της δημοσιογράφου της -και δημοσιογράφο του ρ/σ 105, 5 Στο Κόκκινο- Σταυρούλας Πουλημένη.\nΟ Λιάλος ζητούσε με την αγωγή του αποζημίωση 100.000 ευρώ επειδή η Σταυρούλα Πουλημένη δημοσίευσε καταδικαστική πρωτόδικη απόφαση κατά του στελέχους και της εταιρείας για αντιπεριβαλλοντική δράση. Ο Λιάλιος επικαλείται… προσβολή προσωπικών δεδομένων, ενώ μέσω του μάρτυρά του στην εκδίκαση υποστήριξε πως η δημοσίευση της απόφασης στο alterthess οδήγησε σε κλονισμό της υγείας του.\nΣτο πλευρό της Στ. Πουλημένη βρέθηκε ως μάρτυρας η ειδική γραμματέας της ΕΣΗΕΑ Μάχη Νικολάρα, που επισήμανε τον κίνδυνο που αποτελεί για τη δημοσιογραφία και τη δημοκρατία τόσο η πρακτική SLAPP, που χρησιμοποιούν μεγάλες εταιρείες εναντίον της ερευνητικής δημοσιογραφίας, όσο και το να υπάρξει δεδικασμένο το οποίο απαγορεύει τη δημοσιοποίηση δικαστικών αποφάσεων λόγω προστασίας προσωπικών δεδομένων - ιδιαίτερα καθώς οι δικαστικές αποφάσεις είναι πάντα δημόσιες.\nΣτον χώρο του δικαστηρίου βρέθηκε πλήθος κόσμου, αλληλέγγυοι στη Στ. Πουλημένη, πολλές περιβαλλοντικές και οικολογικές οργανώσεις, οργανώσεις της Αριστεράς και πολλοί συνάδελφοί και συναδέλφισσές της, με πανό τα οποία στηλίτευαν τόσο της αντιπεριβαλλοντική πρακτική τής Ελληνικός Χρυσός όσο και τις πρακτικές εκφοβισμού κατά δημοσιογράφων. Παρούσα ήταν και η Διεθνής Αμνηστία, που με ανακοίνωσή της αναφέρθηκε στην προσπάθεια φίμωσης δημοσιογράφων που αγωνίζονται για το δικαίωμα στην ενημέρωση.\nΜιλώντας στην ΑΥΓΗ, η Στ. Πουλημένη ανέφερε: «Αυτό που έκανα εγώ ήταν να καταγράψω πραγματικά γεγονότα και αυτούς που συμμετείχαν σε αυτά σε μια υπόθεση δημόσιου ενδιαφέροντος, καθώς επηρεάζει τη ζωή χιλιάδων ανθρώπων στη Χαλκιδική, και όχι μόνο στη Χαλκιδική. Δεν μπορούμε να μην μιλάμε συγκεκριμένα για τέτοια ζητήματα, τα οποία αφορούν σε τελική ανάλυση τη δημόσια υγεία». Και αναφερόμενη στις πρακτικές SLAPP τόνισε: «Ο στόχος τους είναι να σταματήσουμε να μιλάμε για όλα αυτά για τα οποία οι πολυεθνικές δεν θέλουν να ακούγεται λέξη. Αυτός είναι ο στόχος των πρακτικών εκφοβισμού, που αυξάνονται διαρκώς και μάλιστα σε διεθνές επίπεδο. Η παρουσία τόσων ανθρώπων σήμερα στα δικαστήρια αποδεικνύει όμως ότι στη μάχη αυτή δεν είμαστε μόνοι και μόνες μας, έχουμε πλάι μας ένα κίνημα αλληλεγγύης. Καμία απόπειρα φίμωσης, καμία πρακτική εκφοβισμού δεν θα κατορθώσει να μας τρομάξει, δεν θα μας κάνει να σωπάσουμε».\n«H απόφαση αυτής της δίκης είναι εξαιρετικά σημαντική για όλο τον δημοσιογραφικό κόσμο, αλλά θα πρόσθετα συνολικά και για την κοινωνία. Το να θεωρηθεί ως παραβίαση προσωπικών δεδομένων η αναφορά στην απόφαση μιας δημόσιας δίκης, όπως ζητείται στην αγωγή που κατατέθηκε εναντίον της νεαρής συναδέλφισσάς μας Στ. Πουλημένη, αποτελεί στην ουσία χτύπημα στη δημοκρατία, της οποίας κύτταρο αποτελεί η αρχή της δημοσιότητας» τόνισε στην ΑΥΓΗ η ειδική γραμματέας της ΕΣΗΕΑ και κύρια μάρτυρας υπεράσπισης στην εκδίκαση της αγωγής Μάχη Νικολάρα.\nΗ απόφαση του δικαστηρίου αναμένεται σε αρκετές εβδομάδες, όπως συμβαίνει πάντα με τις αστικές υποθέσεις.


Τι είναι η κυτταρίτιδα και πως αντιμετωπίζεται | Βιωφελής\nΟ Μένανδρος σε ένα από τα ποιήματα του είχε πει πως «όταν η φυσική ομορφιά πλαισιώνει έναν θαυμάσιο χαρακτήρα τότε σκλαβώνεται όποιος τον πλησιάζει». Τα λόγια του Μενάνδρου είναι πάντα επίκαιρα αφού ο άνθρωπος επιζητά την συνεχή βελτίωση του σε όλα τα επίπεδα. Στην σύγχρονη εποχή με την επίδραση των μέσων μαζικής ενημέρωσης και την ανάδειξη νέων επαγγελμάτων (μοντέλα,ηθοποιοί, γυμναστές, δημοσιογράφοι, τηλεπαρουσιαστές, τραγουδιστές κ.α) έχει δημιουργηθεί μια συνεχής ενασχόληση και προσπάθεια βελτίωσης της αισθητικής του ανθρωπίνου σώματος δημιουργώντας πρότυπα που αφορούν άνδρες και γυναίκες. Ειδικά στις γυναίκες το φαινόμενο είναι εντονότερο από τους άνδρες με αποτέλεσμα πολλές γυναίκες να αντιμετωπίζουν τα θέματα αισθητικής του σώματος τους με περισσότερο ενδιαφέρον και πολλές φορές και με περισσότερο άγχος. Ένα τέτοιο θέμα αισθητικής είναι και η κυτταρίτιδα. Η «όψη της φλούδας πορτοκαλιού» που υπάρχει σε διάφορα σημεία του σώματος και σε παρά πολλούς ανθρώπους έχει αναχθεί πλέον σε σημαντικό αισθητικό θέμα.\nΗ κυτταρίτιδα θα μπορούσε να χαρακτηριστεί ως μια δυσμορφία των σημείων όπου εμφανίζεται και που προκύπτει ύστερα από μια ανισόμορφη εναπόθεση νερού και λίπους ανάμεσα στο δέρμα και στην ακριβώς από κάτω λιπώδη στιβάδα. Το πρόβλημα δημιουργείται από την κακή μικροκυκλοφορία του αίματος στα αγγεία των σημείων αυτών με αποτέλεσμα την ελλιπή απομάκρυνση των τοξινών και την συνεχή εναπόθεση τους στα κύτταρα. Αυτή η δυσλειτουργία οδηγεί τον οργανισμό στην λανθασμένη εκτίμηση ότι τα λιποκύτταρα των περιοχών αυτών δεν έχουν επαρκή τροφοδοσία και συνεχώς εναποθέτει νερό και μόρια λίπους. Έτσι στα σημεία αυτά που συντελείτε η ανωτέρα διαδικασία ο συνδετικός ιστός χάνει την ελαστικότητα του και δημιουργείται αυτή η εικόνα των ρυτίδων.\nΟι μελέτες έχουν δείξει ότι αφορά και τα δύο φύλα αλλά κυρίως τις γυναίκες όπου το πρόβλημα σε μικρότερο ή μεγαλύτερο βαθμό το αντιμετωπίζουν το 80% των γυναικών. Τα σημεία όπου εμφανίζεται το πρόβλημα της κυτταρίτιδας στις γυναίκες είναι:\nΣτους άνδρες εμφανίζεται στην κοιλιά στον θώρακα και στα μπράτσα.\nΟι αιτίες που μπορούν να οδηγήσουν στην εμφάνιση της είναι πολλές και μπορούν να επηρεάζουν είτε ως μεμονωμένοι παράγοντες είτε ως συνδυασμός περισσοτέρων. Αυτές είναι:\nΌλα τα ανωτέρω μπορούν να οδηγήσουν στην δημιουργία της κυτταρίτιδας και απαιτείται μια συνδυασμένη προσέγγιση στην αντιμετώπιση της.\nΑν και η κληρονομικότητα και οι ορμονικές διαταραχές είναι δύσκολο να επηρεαστούν οι υπόλοιποι παράγοντες μπορούν να βελτιωθούν ή και να απαλειφθούν.\nΦυσική δραστηριότητα: Η καθιστική ζωή όπως αναφέρθηκε παραπάνω επιδρά αρνητικά στην δημιουργία της κυτταρίτιδας .Για αυτό είναι πολύ σημαντικό να προστεθεί η άσκηση στην καθημερινότητα. Τρεις με τέσσερις ημέρες την εβδομάδα και με έμφαση σε αερόβια άσκηση(aerobic, ποδήλατο, διάδρομος) είναι επαρκής ώστε να γίνεται καύση του λίπους ,σύσφιγξη των μυών αλλά και βελτίωση της κυκλοφορίας του αίματος.\nΔιακοπή του καπνίσματος: Το κάπνισμα πρέπει να διακοπεί άμεσα γιατί συμβάλει στην δημιουργία τοξινών που εναποτίθενται στα κύτταρα και επηρεάζει αρνητικά την κυκλοφορία του αίματος.\nΑλλαγή ή βελτίωση διατροφικών συνηθειών: Πρέπει το άτομο να απαλείψει από το καθημερινό διαιτολόγιο τρόφιμα και συνήθειες που επιβαρύνουν το θέμα τις κυτταρίτιδας.\nΗ διατροφή μαζί με την άσκηση είναι από τα σημαντικότερα όπλα για την καταπολέμηση της κυτταρίτιδας .Οι συστάσεις αφορούν όχι μόνο σε αφαίρεση βλαβερών τροφίμων ή προσθήκη ευεργετικών αλλά και αλλαγή των διατροφικών συνηθειών και αποδοχή πιο υγιεινών τρόπων ζωής.\nΜείωση των λιπαρών της διατροφής: Τα λιπαρά και κυρίως αυτά που προέρχονται από ζωικά προϊόντα πρέπει να μειωθούν .Πρέπει να αποφεύγονται ή τουλάχιστον να περιορίζονται τα τηγανιτά,τα λιπαρά κρέατα ,τα ολόπαχα τυριά και γάλατα, τα λιπαρά dressing όπως η μαγιονέζα,τα αλλαντικά,τα γλυκά και μπισκότα, τσιπς και γαριδάκια, βούτυρο,αυγά κ.α. Τα ανωτέρω τρόφιμα περιέχουν κορεσμένα λιπαρά τα οποία αποθηκεύονται ευκολότερα στον οργανισμό και δεν πρέπει να ξεπερνούν το 10% της ημερησίας πρόσληψης. Αντιθέτως πρέπει να καταναλώνουμε ζωικά προϊόντα με χαμηλά λιπαρά όπως κοτόπουλο,ψάρια και τροφές πλούσιες σε ακόρεστα λιπαρά όπως το ελαιόλαδο,φυτικά λιπαρά όπως το αβοκάντο και το σουσάμι. Βέβαια και αυτά τα λιπαρά θα πρέπει να καταναλώνονται με σύνεση γιατί έχουν θερμίδες και οδηγούν σε αύξηση του βάρους. Τέλος τα ζωικά προϊόντα θα πρέπει να τα καταναλώνουμε ψητά ή βραστά και όχι τηγανιτά.\nΚατανάλωση νερού: Θα πρέπει να υπάρχει μια επαρκή κατανάλωση νερού παράλληλα με τα γεύματα της ημέρας. Το νερό βοηθά στην καλή λειτουργία του μεταβολισμού των υδατανθράκων ,λιπών και πρωτεϊνών ,στην καλή λειτουργία του πεπτικού συστήματος και την απομάκρυνση των βλαβερών τοξινών από τον οργανισμό. Προτείνεται η κατανάλωση 8-10 ποτηριών νερού την ημέρα και που θα πρέπει να αυξάνονται σε συνθήκες εφίδρωσης ,αθλητισμού και κλιματικών συνθηκών όπως η ζέστη το καλοκαίρι .\nΜείωση κατανάλωσης αλατιού: Η μείωση του αλατιού επιβάλλεται στην καταπολέμηση της κυτταρίτιδας διότι η υπερβολική πρόσληψη του συμβάλει στην κατακράτηση του νερού άρα και στην δημιουργία κυτταρίτιδας. Πρέπει να αποφεύγεται το αλάτι που ρίχνουμε στα φαγητά αλλά και τα τρόφιμα που περιέχουν αλάτι όπως ξηρά τυριά ,διάφορα σνακς ,αλμυροί ξηροί καρποί ,σάλτσες, κονσέρβες,τσιπς ,γαριδάκια και παστά τρόφιμα.\nΜείωση κατανάλωσης καφέ και αλκοόλ: Η καφεΐνη και η αλκοόλη θα πρέπει να μειωθούν όσο το δυνατόν περισσότερο γιατί προκαλούν αφυδάτωση στον οργανισμό και εμποδίζουν την απομάκρυνση των βλαβερών τοξινών. Καλό είναι να προτιμάται η κατανάλωση ενός καφέ την ημέρα και η κατανάλωση κόκκινου κρασιού αντί των οινοπνευματωδών ποτών. Αντικαταστήστε τον καφέ με πράσινο τσάι και με φρέσκους χυμούς φρούτων ή με διάφορα φυτικά αφεψήματα όπως χαμομήλι.\nΑύξηση κατανάλωσης φρούτων και λαχανικών: Πρέπει να καταναλώνονται αρκετά φρέσκα φρούτα και λαχανικά ημερησίως.Τα φρούτα και τα λαχανικά έχουν την δυνατότητα να αποτοξινώνουν τον οργανισμό και να εμποδίζουν την κατακράτηση νερού.Επίσης περιέχουν βιταμίνες του συμπλέγματος Β, βιταμίνη C,φυτικές ίνες καθώς και αντιοξειδωτικές ουσίες που συμβάλλουν στην εξουδετέρωση των ελευθέρων ριζών άρα και στην καταπολέμηση τις κυτταρίτιδας. Από τα φρούτα προτιμήστε τα ακτινίδια,κεράσια,πορτοκάλια,μάνγκο,φράουλες, γκρειπφρούτ, μήλα,δαμάσκηνα και ανανά.Από τα λαχανικά καλό είναι να προτιμούνται: καρότα, σπανάκι, ντομάτα, μαρούλι,ρόκα, φρέσκα φασολάκια, μαιντανός,μάραθος,πιπεριές.\nΑύξηση κατανάλωσης οσπρίων και δημητριακών ολικής άλεσης: Περιέχουν αμινοξέα , σίδηρο,βιταμίνες, μαγνήσιο,φώσφορο καθως και φυτικές ίνες.\nΜείωση ζάχαρης και γλυκών: Η ζαχαρη και τα γλυκά κατά τον μεταβολισμό τους αποδομούνται σε γλυκόζη και με αυτή την μορφή αποθηκεύονται.Η γλυκόζη κυκλοφορεί στο αίμα ανεβάζοντας τα επίπεδα σακχάρου και τα πλεονάσματα της θα αποθηκευτούν με την μορφή λιπαρών οξέων από τον οργανισμό. Άρα για την αντιμετώπιση της κυτταρίτιδας η ζάχαρη και τα προϊόντα που την περιέχουν όπως πάστες,σοκολάτες, μπισκότα ,κουλουράκια, καραμέλες ,ψωμί ,σάλτσες ,κρασιά θα πρέπει να μειωθούν.\nΈλεγχος θερμίδων και βάρους: Ο έλεγχος των θερμίδων και του βάρους μπορούν να καταπολεμήσουν την κυτταρίτιδα. Ένα διαιτολόγιο στις γυναίκες το οποίο δεν θα ξεπερνά τις 1750 θερμίδες ημερησίως και που οι θερμίδες του θα προέρχονται από σύνθετους υδατάνθρακες,φρούτα ,λαχανικά,άπαχα ζωικά προϊόντα και πρωτεΐνες υψηλής βιολογικές αξίας. Σε αυξημένη φυσική δραστηριότητα δίνεται και υψηλότερο σε θερμίδες διαιτολόγιο. Το βάρος θα πρέπει να βρίσκεται στα ιδανικά όρια (Δείκτης Μάζας Σώματος μέχρι 25).Αν υπάρχει πρόβλημα βάρους τότε θα πρέπει να αντιμετωπιστεί άμεσα διότι ως γνωστόν η παχυσαρκία εναποθέτει μόρια λίπους, αυξάνει τον όγκο των λιποκυττάρων και δημιουργεί κυτταρίτιδα. Σε τέτοια περίπτωση ένα διαιτολόγιο των 1300 θερμίδων και με τους συνδυασμούς των τροφίμων που έχουν προαναφερθεί μπορεί να μας φέρει ικανοποιητικά αποτελέσματα στην απώλεια βάρους και στην καταπολέμηση της εναπόθεσης λίπους.\nΌλα αυτά που αναφέρθηκαν ανωτέρω με σταθερότητα,πειθαρχία και θέληση μπορούν να επιτύχουν αν όχι την εξαφάνιση του προβλήματος κάτι το οποίο πρέπει να ομολογηθεί ότι είναι δύσκολο τουλάχιστον να βελτιώσουν αισθητά το πρόβλημα και να παρέχει μεγαλύτερη ικανοποίηση, άνεση και αυτοπεποίθηση στην γυναίκα που το αντιμετωπίζει.\n← Τι πρέπει να γνωρίζουν οι γονείς μετά το διαζύγιο; Υποχρεώσεις και δικαιώματα\nΔυσλειτουργικές σχέσεις και ο φόβος της μοναξιάς. →


14-08-2018 | 14:18\n❱❱ Σιγή ιχθύος από τον Κοτζιά στις προκλητικές κινήσεις της Αγκυρας, με προπομπό τους Τούρκους ψαράδες\nΔιαστάσεις άκρως επικίνδυνες για τα εθνικά συμφέροντα προσλαμβάνει η λεγόμενη «μάχη της τσιπούρας» στο Αιγαίο, όπου η κατάσταση είναι ανεξέλεγκτη, καθώς η τουρκική πλευρά χρησιμοποιεί ευθέως τους Τούρκους ψαράδες για να αμφισβητήσει προκλητικά την ελληνικότητα του Αρχιπελάγους.\nΑλγεινή εντύπωση προκαλεί, την ίδια ώρα, η σιγή ιχθύος από το ΥΠΕΞ για τους προχθεσινούς πυροβολισμούς των Τούρκων κατά των δικών μας ψαράδων.\nΗ έλλειψη αντίδρασης εγείρει εύλογα ερωτήματα προς τον Νίκο Κοτζιά, ο οποίος την περασμένη Κυριακή κατακεραύνωνε πολιτικούς αντιπάλους για «δουλικότητα», επειδή τον κατηγορούσαν για την πρωτοφανή όξυνση των ελληνορωσικών σχέσεων. Η Αθήνα ανησυχεί, προφανώς, για τη νέα τουρκική προκλητικότητα, ωστόσο επιλέγει τελικά… δουλική στάση απέναντι στους Τούρκους, την ώρα που οι κινήσεις της Αγκυρας στο Αιγαίο γίνονται μέρα με τη μέρα όλο και πιο επικίνδυνες.\nΣτα 100 μέτρα!\nΕνδεικτική της κατάστασης στη θαλάσσια περιοχή της Λέρου ήταν η περιγραφή που έκανε η διευθύντρια ερευνών του Ινστιτούτου Θαλάσσιας Προστασίας «Αρχιπέλαγος» Αναστασία Μήλιου:\n«Οι Τούρκοι έχουν αποθρασυνθεί… Την περασμένη εβδομάδα είχαμε μια μηχανότρατα. Την Κυριακή είχαμε δέκα μηχανότρατες από το Αγαθονήσι μέχρι και τη Λέρο» σχολίασε.\nΣύμφωνα με καταγγελίες των Ελλήνων ψαράδων, τα τουρκικά αλιευτικά σκάφη φτάνουν έως 100 μέτρα μακριά από τα νησιά μας, αγνοώντας επιδεικτικά το γεγονός ότι βρίσκονται εντός ελληνικών χωρικών υδάτων. Οσο για την αντίδραση του Λιμενικού, η κυρία Μήλιου παρατήρησε ότι «το θέμα είναι τι εντολές έχει το Λιμενικό. Εχει εντολές να οδηγήσει το τουρκικό πλοίο στο λιμάνι ή απλά κάνει συστάσεις με μια σβούρα γύρω από τη μηχανότρατα;» διερωτήθηκε και σημείωσε:\n«Πιστεύω ότι υπάρχει πολιτική εντολή πίσω από αυτό, να κάνουν μόνο συστάσεις. Κανονικά, θα έπρεπε να υπάρχει διαδικασία σύλληψης. Τα σκάφη αυτά θα έπρεπε να οδηγούνται στο λιμάνι».\nΗ διευθύντρια Ερευνών του Ινστιτούτου Θαλάσσιας Προστασίας «Αρχιπέλαγος» πρόσθεσε ακόμη ότι «σε παλαιότερες καταστάσεις, οι Τούρκοι έφευγαν μόλις έβλεπαν τον κίνδυνο. Την περασμένη εβδομάδα έβριζαν, απειλούσαν και θεωρούσαν δεδομένο ότι δεν θα τους σταματήσει κανένας».


Χριστουγεννιάτικο Δέντρο για πολλά εμφράγματα στην είσοδο στο Πόρτο Ράφτη.... Μία κακιά έκπληξη για όσους το είδαν - porto-rafti\nΑρχική Μαρκόπουλο Χριστουγεννιάτικο Δέντρο για πολλά εμφράγματα στην είσοδο στο Πόρτο Ράφτη…. Μία κακιά...\nΧριστουγεννιάτικο Δέντρο για πολλά εμφράγματα στην είσοδο στο Πόρτο Ράφτη…. Μία κακιά έκπληξη για όσους το είδαν\nΜε έκπληξη αντίκρισαν πολλοί κάτοικοι του Πόρτο Ράφτη το Χριστουγεννιάτικο Δέντρο στην είσοδο της Πόλης….\nΜνημείο κακογουστιάς για την πόλη μας… λένε όσοι σχολιάζουν το θέμα σε ομάδες στο facebook.\nΠολλοί αναρωτιούνται που είναι η βάρκα που με τον κατάλληλο φωτισμό έδειχνε πανέμορφη… Γιατί δεν ψάχνουν σε κάποια αποθήκη να την βρουν;\nΑναδημοσιεύουμε κάποια σχόλια που συνόδευαν τις αναρτήσεις του κακόγουστου δέντρου σε ομάδες του facebook:\nΠου να είναι άραγε αυτή η βαρκούλα;\nένα αληθινό δέντρο θέλει να μπει και όχι ψεύτικο έτσι θα ομορφαίνει τον δρόμο που έρχονται όλον τον χρόνο\nΝα πω την αλήθεια, η βαρκούλα που δεν μου άρεσε, τώρα μου φαίνεται τέλεια.\nΜε την αλλαγή της δημοτικής αρχής τό μύνημα της αλλαγής είναι σαφέστατο\nένα μέρος στολίδι για την Αττική τυχαίοι το καταστρέφουν και το μόνο που τους ενδιαφέρει είναι να παραδώσουν τίς παραλίες σέ ομπρέλες για Κέρδος μόνο\nΚάτι καλύτερο σίγουρα περιμεναμε για μια τέτοια περιοχή και..ειδικά όταν ένα πολύ μεγάλο οικονομικό μερίδιο του δήμου προέρχεται απ’εκει.!!!\nH μας κοροϊδεύουν ή αυτό είναι δείγμα της αισθητικής τους. Ότι και να συμβαίνει αλοίμονό μας\nΘα μας γράφουν στο βιβλίο Γκίνες για την ασχήμια!\nΚΑΘΕ ΠΕΡΣΙ ΚΑΙ ΚΑΛΥΤΕΡΑ ΘΑ ΛΕΜΕ\nΕνα μεγάλο κρίμα μακάρι η δημοτική αρχή στο Μαρκόπουλο να έβλεπε το Πόρτο ράφτη με άλλο μάτι αλλά!!!!!!!!!\nπηγή facebook ΟΜΑΔΑ ΠΟΡΤΟ ΡΑΦΤΗ ΤΟ ΜΕΡΟΣ ΠΟΥ ΖΟΥΜΕ ΤΟ ΜΕΡΟΣ ΠΟΥ ΑΓΑΠΑΜΕ\nΤο είδα αλλά νόμιζα ότι μας κάνουν πλάκα.!!!\nνα το πετάξουμε στη σκάφη που βάλανε λίγο παρακάτω πρέπει Γιώργο μου… 🤬\nΕλα πρωταπριλιά είναι και δεν το ξέρουμε.!!\nΜας φυλάνε το καλό για έκπληξη!!!\nΧάθηκε να βάλουν ένα μεγάλο δέντρο αληθινό και να το στολίσουν\nΣτέλιο μου χάθηκε να μην βάλουν ΤΙΠΟΤΑ από αυτό το εξευτελιστικά απολύτως “τίποτα”;;;\nΚαλά δεν ντράπηκαν απορώ.πωωω\nΑΝ αυτή η ξεφτίλα είχε τοποθετηθεί στο κέντρο του Μαρκόπουλου θα είχαν σηκωθεί και τα πεζοδρόμια!\nΣαν αποκαΐδι που του έβαλαν φωτάκια… Θλιβερό!\nΝτροπή αηδία και εμπαιγμός των κατοίκων του Πόρτο από κάποιους αχαρακτηριστους τύπους που τόλμησαν κ έβαλαν ένα σωλήνα κ 3 ευρώ λαμπάκια-ντροπή και πάλι ντροπή αν το βάλανε για εμάς δεν το θέλουμε να το βάλουνε στην αυλή τους.\nΑς προσπαθούσαν μετά από 4 σχεδόν μήνες, να είχαν καθαρίσει όλες τις χωματερές και τα σκουπίδια, ώστε να γιορτάζαμε επιτέλους σε καθαρό και περιποιημένο περιβάλλον. Χωρίς στολίδι. Εγώ τουλάχιστον αυτό, θα το εκτιμούσα περισσότερο.\nΘα ήταν προτιμότερο να είχαν εντείνει τις προσπάθειες για τον καθαρισμό του Πόρτο Ράφτη από τις χωματερές και τα σκουπίδια, ώστε να γιορτάζαμε επιτέλους σ ένα καθαρό και περιποιημένο περιβάλλον. Χωρίς «δέντρο». Αυτό θάταν νοιάξιμο.\nχαρακτηρίζει την αισθητική τους!!!\nΝα πάμε να το βγάλουμε αυτό το έκτρωμα. Ντροπή!!\nΔεν το χωράει το μυαλό μου ότι ΚΑΠΟΙΟΣ υπέγραψε για αυτό το τερατούργημα που προσβάλει τους ΠΑΝΤΕΣ!\nΤο καράβι που είναι και ελληνικό έθιμο ήταν “στολίδι”.\nΜια φίλη έγραψε κάπου ότι το στρογγυλό θα μπορούσε να φυτευτεί με Αλεξανδρινά. Ίσως και με χορηγία από τα φυτώρια της περιοχής.\nΓια να φτιαχτεί αυτό το πράγμα η μόνη λύση είναι… να πάει στα σκουπίδια!!\nΕίναι ίδιο με την τηλ κεραία στο αποπάνω ύψωμα σε μικρότερο-αίσχος δεν το θέλουμε πάρτε το Σπίτι σας καλύτερα τίποτα.\nπηγή facebook OMAΔΑ ΠΟΡΤΟ ΡΑΦΤΗ\nΝτροπή τους!!! Ο Γεγος ας ευαισθητοποιηθεί και ας δόσει λιγα χρηματα για στολισμό μπροστά του..τοοσα χρήματα βγάζει… αφου ο Δήμαρχος δεν μπορεί να διαθέσει ενα ποσο για κάτι καλυτερο..?\nΑν δεν έχετε κάτι καλύτερο..πέταμα.!!! Καλύτερα χωρίς δέντρο , πάρα αυτη την αηδία.!\nΚριμα τοσοι επιχειρηματιες ειναι κοντα με μαγαζια δεν μπορουν να προσφερουν μα κανουν κατι καλυτερο.\nΜας κοροϊδεύουν κανονικότητα\nΤι χάλια είναι αυτά? Ντροπή τους.\nΣυμφωνώ…. Βαρκούλα μας ταιριάζει!\nΤο ειδα κι εγω και εβαλα τα γελια. Δεν ηξερα τι ειναι αυτο?\nπηγή facebook ΣΕΛΙΔΑ PORTO-RAFTI.GR\nντροπη μονο αυτο μπορω να πω!\nΚαλύτερα να μην έβαζαν τίποτα\nΕιναι απαραδεκτο.Εαν ετσι σκεφτεστε τις γιορτες,φανταζομαι για τα υπολοιπα……\nΣαφώς κ μία βάρκα ταιριάζει καλύτερα στο Πόρτο Ράφτη, όμως μην ξεχνάμε πώς ό προηγούμενος στόλιζε λίγο καθυστερημένα……. ΤΟ ΠΆΣΧΑ………\nΠηγή facebook ΟΜΑΔΑ ΠΟΡΤΟ ΡΑΦΤΗ 2018\nΕπειδή αύριο ανάβουμε το Δέντρο στο Λιμάνι ελπίζω να μην έχουμε κάποια παρόμοια έκπληξη….\nΑν βρείτε κάπου τη βαρκούλα … παρακαλούμε αντικαταστήστε το άμεσα.\nΠροηγούμενο άρθροΔήμος δίνει 50% έκπτωση στο νερό αν υιοθετήσει κάποιος αδέσποτο σκυλάκι\nΕπόμενο άρθροΠάνω από 4.000 αστυνομικοί στο πόδι για την “επέτειο” Γρηγορόπουλου. Κλειστό όλο το κέντρο της Αθήνας\nΖέτα 6 Δεκεμβρίου, 2019 At 5:34 μμ\nΓιατί έχουμε τόοοοοσες ομάδες για το Πόρτο Ράφτη;;; αν ειμασταν ΜΙΑ ομάδα μήπψς θα είχαμε καλύτερα αποτελέσματα σε όλα τα επίπεδα κ θέματα;;;\nporto-rafti 6 Δεκεμβρίου, 2019 At 5:40 μμ\nΕίναι κάτι που το έχω σκεφτεί πολλές πολλές φορές… ίσως η λύση του μυστηρίου είναι στον διαχειριστή της κάθε ομάδας και τις επιδιώξεις / φιλοδοξίες του…. ακόμα και στις επιλογές του στα θέματα διοίκησης του δήμου. Πάντως έχετε δίκιο είναι περίεργο και διασπαστικό.


Αγορά μη επανδρωμένων αεροσκαφών από ΕΛ.ΑΣ. | Η ΚΑΘΗΜΕΡΙΝΗ\nΑγορά μη επανδρωμένων αεροσκαφών από ΕΛ.ΑΣ.\n22 Ιουνίου, 2014 22.06.2014 • 09:03\nΣε τελικό στάδιο υλοποίησης βρίσκεται, σύμφωνα με καλά πληροφορημένη πηγή της «Κ», σχέδιο της ΕΛ.ΑΣ. για την αγορά μη επανδρωμένων αεροσκαφών (UAV – Unmmaned Aerial Vehicle). Αυτό επιβεβαίωσε μιλώντας πριν από λίγα εικοσιτετράωρα στην «Κ» κορυφαίος αξιωματικός της Αστυνομίας, διευκρινίζοντας, πάντως, ότι δεν έχουν υπάρξει οριστικές αποφάσεις σχετικά με τον αριθμό και τον ακριβή τύπο των αεροσκαφών που θα επιλεγούν.\nΤα UAV ή «Drones», εξάλλου, μπορούν και πετούν αθόρυβα, άρα δίχως να γίνονται αντιληπτά πάνω από περιοχές αστυνομικού ενδιαφέροντος, μεταφέροντας (είτε πρόκειται π.χ. για την ελληνοτουρκική μεθόριο είτε… για τα Εξάρχεια) εικόνα, ήχο και άλλα δεδομένα στο κέντρο επιχειρήσεων της ΕΛ.ΑΣ. Είναι χαρακτηριστικό ότι η ιδέα για την αγορά μη επανδρωμένων αεροσκαφών γεννήθηκε την περίοδο των μεγάλων συγκεντρώσεων των «Αγανακτισμένων» στην πλατεία Συντάγματος.\nΣύμφωνα με άριστα πληροφορημένη πηγή της «Κ», το φθινόπωρο του 2011, υπό την ασφυκτική πίεση των μεγάλων κινητοποιήσεων και των εκτεταμένων επεισοδίων στο κέντρο της πρωτεύουσας, Ελληνες αξιωματικοί είχαν συναντηθεί με εκπροσώπους ισραηλινής εταιρείας για την αγορά συγκεκριμένου τύπου μη επανδρωμένου αεροσκάφους. Οι διαδικασίες επιταχύνθηκαν το διάστημα υπουργίας του κ. Νίκου Δένδια, ο οποίος, σημειωτέον, το περασμένο καλοκαίρι είχε έρθει σε συνεννόηση με το υπουργείο Εθνικής Αμυνας για να παραχωρηθεί στην ΕΛ.ΑΣ. μη επανδρωμένο αεροσκάφος που χρησιμοποιήθηκε στην επιχείρηση σύλληψης των Αλβανών δραπετών της φυλακής Τρικάλων.\nΥπενθυμίζεται ότι το πρωί της 27ης Ιουνίου 2013 το γαλλικής κατασκευής μη επανδρωμένο σκάφος του Στρατού που «μετείχε» στις έρευνες για τον εντοπισμό των Αλβανών δραπετών είχε καταπέσει στην περιοχή Αγία Ευθυμία Φωκίδας. Η ηγεσία της ΕΛ.ΑΣ. είχε προσπαθήσει να διαψεύσει τη σύνδεση του αεροσκάφους με την εν εξελίξει αστυνομική επιχείρηση. Είχε τότε διαρρεύσει στον Τύπο ότι τα UAV που διαθέτει ο Στρατός εκτοξεύονται από ειδικό όχημα, προσγειώνονται με αλεξίπτωτο, έχουν πτητική εμβέλεια 15 – 30 χιλιομέτρων και δυνατότητα ενσωμάτωσης συσκευών κατόπτευσης χώρων, εντοπισμού στίγματος κινητών, υποκλοπής συνομιλιών κ.ά.\nΤον Φεβρουάριο του 2012 η ισραηλινή εταιρεία Israel Aerospace Industries (I.A.I.) παρουσίασε σε Ελληνες αξιωματικούς στην αεροπορική βάση στο Ακτιο το μη επανδρωμένο αεροσκάφος της, «Heron». Η συνάντηση είχε πραγματοποιηθεί με πρωτοβουλία του ευρωπαϊκού οργανισμού Frontex και αφορούσε τη χρήση του συγκεκριμένου τύπου UAV σε επιχειρήσεις για τον έλεγχο των συνόρων και την αντιμετώπιση της παράνομης μετανάστευσης. Ανώτατος αξιωματικός της ΕΛ.ΑΣ. δήλωσε, μάλιστα, στην «Κ» ότι γίνεται προσπάθεια για την αγορά μη επανδρωμένων αεροσκαφών και με κοινοτικά κονδύλια που έχουν προβλεφθεί για την περίοδο 2014 – 2020.\nΠαράλληλα, η ΕΛ.ΑΣ. προετοιμάζει την επιστροφή της –από 1ης Αυγούστου– στο παλαιό σύστημα ενδοεπικοινωνίας, που προβλέπει επαναφορά των απλών αναλογικών ασυρμάτων αντί του κωδικοποιημένου συστήματος TETRA που αγοράστηκε (ως υποσύστημα του C4I) παραμονές των Ολυμπιακών Αγώνων. Κατά πληροφορίες, οι συζητήσεις των επιτελών της ΕΛ.ΑΣ. με τους εκπροσώπους αμερικανικής εταιρείας για τη διατήρηση του υπάρχοντος συστήματος έχουν οδηγηθεί σε αδιέξοδο, καθώς το ετήσιο κόστος συντήρησης ανέρχεται στα 4,5 εκατ. ευρώ, ποσό που θεωρείται απαγορευτικό.\nΤα τελευταία 24ωρα, μάλιστα, φαίνεται να προκρίνεται ως λύση η αναβάθμιση, αντί ποσού που κυμαίνεται σε 1,2 εκατ. ευρώ, του παλαιού αναλογικού συστήματος με την προσθήκη σε αυτό «μηχανισμού» κρυπτογράφησης των επικοινωνιών. Σημειώνεται, πάντως, ότι η Αντιτρομοκρατική διαθέτει ήδη δικό της κρυπτογραφημένο, αναλογικό σύστημα ενδοεπικοινωνίας. Το σύστημα ενδοεπικοινωνίας Tetra, που λειτουργεί μόνο στα όρια της Αττικής, κόστισε στο Δημόσιο περίπου 90 εκατ. ευρώ και η εγκατάστασή του ολοκληρώθηκε τον Ιούλιο του 2004 από τη γερμανική εταιρεία Siemens η οποία συμμετείχε στην κοινοπραξία SAIC.\nΤέλος, αξίζει να σημειωθεί ότι στην ΕΛ.ΑΣ. εξετάζεται το ενδεχόμενο επισκευής των καμερών που είχαν εγκατασταθεί το 2004 στο κέντρο της Αθήνας και βρίσκονται σήμερα εκτός λειτουργίας. Καθώς μάλιστα η βάση των καμερών (τα λεγόμενα ΚΑΦΑΟ) έχει στην πάροδο των ετών πυρποληθεί από αντιεξουσιαστές εξετάζεται η μετατροπή των καμερών από ενσύρματες σε ασύρματες με τη χρήση καρτών sim. Το κόστος για την επανενεργοποίηση κάθε κάμερας έχει προϋπολογιστεί στα 1.200 ευρώ.\nΑναστολή απεργίας αποφάσισαν οι εργαζόμενοι στο καζίνο Λουτρακίου\nΗ ελληνική συμμετοχή στο CERN: από την έρευνα στις εφαρμογές\nΔιεθνείς μπλόγκερ «εραστές του κρασιού»\n«Μπλόκο» στην πύλη του ΕΜΠ


Φόρος σε όσους κατέθεσαν πινακίδες Ι.Χ. - Γρεβενά – ΝΕΑ- ΕΙΔΗΣΕΙΣ – news- Grebena live GREVENA TV - O No 1 Ραδιοφωνικός σταθμός της Δυτικής Μακεδονίας με έδρα τα Γρεβενά\nO Deliveras έγινε «Γρεβενιώτης» « «Χρυσά» τα τηλεφωνήματα στο Δημόσιο\nΓ Εθνική: Πυρσός Γρεβενών – ΑΕΛ 1-0 – Δείτε όλα τα παιχνίδια της 21ης αγωνιστικής »\nΟι παρανοϊκές απαιτήσεις από την Κινέζα της τρόικας\nΗ τρόικα δεν σταματάει να ζητάει νέα μέτρα και να εφευρίσκει τρόπους προκειμένου να καλυφθούν τα όποια κενά δημιουργούνται στους στόχους εισπραξιμότητας.\nΜια νέα πρόταση, στα όρια του παραλόγου, έπεσε την προηγούμενη εβδομάδα, είναι η φορολόγηση με εφάπαξ ποσό των κατόχων Ι.Χ. που έχουν παραδώσει τις πινακίδες τους στην εφορία, αλλά και πρόστιμο 100 ευρώ για όσους δεν δηλώνουν γάμο, θάνατο ή απώλεια αστυνομικής ταυτότητας μέσα σε διάστημα 10 ημερών.\nΤελευταίο κρούσμα αξιωματούχου του ΔΝΤ που προσπαθεί να επιβάλει νέους φόρους είναι η αμερικανοκινέζα Χουί Τζιν, η οποία έφτασε ως απεσταλμένη του Ταμείου λίγες μέρες μετά την Πρωτοχρονιά. Αντικατέστησε τη Βουλγάρα Ίβα Πέτροβα, η οποία θεωρούνταν η «σκληρή» του ΔΝΤ και ήταν το αγαπημένο παιδί του Πολ Τόμσεν.\nΗ Τζιν μόλις διαπίστωσε ότι η εισπραξιμότητα των ληξιπρόθεσμων χρεών για το 2013 είναι στο 40% άρχισε να πιέζει τα κυβερνητικά κλιμάκια για αύξηση της αποδοτικότητας του φοροεισπρακτικού μηχανισμού. Μάταια οι Έλληνες συνεργάτες των υπουργών Οικονομικών προσπαθούσαν να της εξηγήσουν ότι τα οικονομικά όρια των φορολογουμένων έχουν εξαντληθεί και οι πολίτες έχουν γονατίσει από τους φόρους, σύμφωνα με το «Πρώτο Θέμα» της Κυριακής.\nΜε διάφορα μαθηματικά μοντέλα προσπάθησε να τους πείσει ότι οι εφοριακοί πρέπει να πιέσουν ακόμα περισσότερο τους πολίτες ή σε διαφορετική περίπτωση θα πρέπει να βρεθούν άλλοι τρόποι αύξησης των δημοσίων εσόδων.\nΗ πρόταση της Τζιν να φοροληγηθούν με ένα εφάπαξ ποσό τα Ι.Χ. αυτοκίνητα των οποίων οι ιδιοκτήτες έχουν παραδώσει τις πινακίδες περιλαμβάνει τη φορολόγηση των αυτοκινήτων ως πάγιων περιουσιακών στοιχείων, ασχέτως αν οι ιδιοκτήτες τους έχουν καταθέσει τις πινακίδες λόγω αδυναμίας πληρωμής.\nΗ πρόταση διαμορφώθηκε ως εξής: από 1.400-2.000 κυβικά 50 ευρώ, από 2.000-2.500 φόρος 100 ευρώ, από 2.500-3.000 150 ευρώ και από 3.000 κυβικά και πάνω 200 ευρώ. Με το μέτρο αυτό μπορούν να εισπραχθούν 120 εκατ. ευρώ κάθε έτος.\nΕπίσης ενεργοποιείται από το υπουργείο Οικονομικών διάταξη του νόμου 4174, η οποία μέχρι στιγμής ήταν ανενεργή. Σύμφωνα με αυτή οποιαδήποτε αλλαγή επέλθει στα στοιχεία του πολίτη πρέπει να δηλώνεται στο Μητρώο της εφορίας μέσα σε 10 μέρες. Όποιος καθυστερήσει να υποβάλει αλλαγές που αφορούν το γάμο, την αλλαγή του δελτίου ταυτότητας λόγω απώλειας ακόμα και το θάνατο του φορολογούμενου θα του επιβάλλεται πρόστιμο 100 ευρώ.\nΗ «Crazy Hui» από το Χάρβαρντ\nΓεννήθηκε στις ΗΠΑ και έχει αποφοιτήσει από το Χάρβαρν με άριστα. Το 2005 έκανε τη διδακτορική διατριβή της στην Οικονομετρία. Προσελήφθη από το ΔΝΤ πριν από πέντε χρόνια με αποδοχές που φτάνουν τα 350.000 δολάρια το χρόνο. Στην Ελλάδα ήρθε στις αρχές του 2014 καθώς αντικατέστησε τη Βουλγάρα Ίβα Πέτροβα. Ο Πολ Τόμσεντην εμπιστεύεται απόλυτα και της έχει δώσει απεριόριστες εξουσίες.\nThis entry was posted on Κυριακή, Μάρτιος 16th, 2014 at 16:52 and is filed under ΑΥΤΟΚΙΝΗΤΟ - ΜΟΤΟ, ΟΙΚΟΝΟΜΙΑ. You can follow any responses to this entry through the RSS 2.0 feed. You can skip to the end and leave a response. Pinging is currently not allowed.\n« «Χρυσά» τα τηλεφωνήματα στο Δημόσιο


«Θα υπηρετήσω τα συμφέροντα του Νομού μας για να αναστρέψουμε την κατάσταση» - Εργασία Συν\n«Είμαι αφοσιωμένος στα κοινά και με απασχολούν έντονα τα κοινωνικά προβλήματα, τα προβλήματα της ανάπτυξης και της δημιουργίας υποδομών»\n«Τα προβλήματα δεν έχουν χρώμα. Οι λύσεις βρίσκονται ανάμεσά μας»\n«Πρέπει να δημιουργηθούν υποδομές, πρέπει να σχεδιάσουμε, πρέπει να επιλέξουμε αναπτυξιακές κατευθύνσεις και ανάλογα να διαμορφώσουμε την στρατηγική μας»\n«Το μεγάλο μας στοίχημα είναι να κάνουμε το Νομό μας πυρήνα νέων τεχνολογιών για να κρατήσουμε τα παιδιά μας εδώ»\n«Για τη Νέα Δημοκρατία οι Περιφερειάρχες είναι αναπόσπαστο τμήμα της συνολικής αναπτυξιακής της στρατηγικής»\nΣυνέντευξη στην εφημερίδα «Εργασία… συν» παραχώρησε ο υποψήφιος Περιφερειακός Σύμβουλος στη Δράμα με την παράταξη «Νέα Περιφερειακή Αναγέννηση» κ. Γιώργος Παπαδόπουλος. Στη συνέντευξή του, ο κ. Παπαδόπουλος αναφέρεται στους λόγους που μετά από πέντε θητείες στον πρώτο βαθμό αυτοδιοίκησης επέλεξε να είναι υποψήφιος Περιφερειακός Σύμβουλος. Ακόμη, εξηγεί τι σημαίνει η στήριξη της Ν.Δ. στην παράταξη «Νέα Περιφερειακή Αναγέννηση» και στον κ. Χρήστο Μέτιο, ενώ καταθέτει προτάσεις, έτσι ώστε να επιτευχθεί η αναστροφή του αρνητικού κλίματος που υπάρχει στη Δράμας. Τέλος, μιλώντας στην «Εργασία… συν», ο κ. Παπαδόπουλος αναφέρει για ποιους λόγους οι πολίτες πρέπει να τον επιλέξουν για να τους εκπροσωπήσει στο επόμενο Περιφερειακό Συμβούλιο.\nΚύριε Παπαδόπουλε, η πιο συχνή ερώτηση που καλείστε να απαντήσετε είναι για ποιο λόγο μετά από μια μακρόχρονη πορεία στον πρώτο βαθμό της Αυτοδιοίκησης, πλέον είστε υποψήφιος στον δεύτερο. Γιατί επιλέξατε να είστε υποψήφιος Περιφερειακός Σύμβουλος;\nΥπηρέτησα τον πρώτο βαθμό τοπικής αυτοδιοίκησης με συνέπεια για πέντε συνεχόμενες θητείες. Στον πρώτο βαθμό Αυτοδιοίκηση ξεκίνησα πολύ νέος και οι Δραμινοί με τίμησαν εκλέγοντάς με πάντα στις πρώτες θέσεις. Είμαι αφοσιωμένος στα κοινά και με απασχολούν έντονα τα κοινωνικά προβλήματα, τα προβλήματα της ανάπτυξης και της δημιουργίας υποδομών. Διατέλεσα Αντιδήμαρχος, όπου έζησα μερικά από τα πιο δημιουργικά χρόνια της ζωής μου, αναγνωρίζοντας πόσα πολλά μπορούμε να κάνουμε όταν είμαστε έτοιμοι να συνεργαστούμε για να πετύχουμε κοινούς στόχους. Παρόλο που την πολιτική δεν την είδα ποτέ ως επάγγελμα, θεωρώ ότι είναι το πεδίο μέσα από το οποίο μπορεί κανείς να φέρει τις μεγαλύτερες και πιο δημιουργικές αλλαγές. Η πρόταση του Χρήστου Μέτιου να με συμπεριλάβει στο ψηφοδέλτιο της «Νέας Περιφερειακής Αναγέννησης» είναι πολύ τιμητική για μένα και μου δίνει την ευκαιρία αν φυσικά ο λαός με επιλέξει να προσφέρω τις υπηρεσίες μου στον Νομό μας. Η περιφερειακή Αυτοδιοίκηση είναι για μένα μια πρόκληση και ένα στοίχημα. Η περίοδος που διανύουμε είναι εξαιρετικά δύσκολη για τη χώρα μας αλλά πολύ περισσότερο για το Νομό μας που βρίσκεται σε δεινή θέση τα τελευταία 25 χρόνια. Πρέπει κάτι να κάνουμε, πρέπει να βρούμε τρόπους να αναστρέψουμε την κατάσταση.\nΣυμμετέχετε στο ψηφοδέλτιο της παράταξης «Νέα Περιφερειακή Αναγέννηση», η οποία στηρίζεται επίσημα από τη Ν.Δ. Θεωρείτε ότι αυτό θα μετρήσει θετικά ή αρνητικά για τους πολίτες;\nΗ Νέα Δημοκρατία έδωσε πολιτική χροιά και πολιτικό χαρακτήρα στην μάχη των περιφερειακών εκλογών. Δεν το έκανε για να πει την επόμενη ημέρα ότι κέρδισε μεγάλο αριθμό Περιφερειών. Για τη Νέα Δημοκρατία, σύμφωνα και με όσα έχει αναφέρει πολλές φορές ο Πρόεδρός της κ. Κυριάκος Μητσοτάκης, οι Περιφερειάρχες είναι αναπόσπαστο τμήμα της συνολικής αναπτυξιακής της στρατηγικής. Ο Χρήστος Μέτιος είναι ο ιδανικός για να στηρίξει αυτή τη στρατηγική και η Ν.Δ. εύλογα τον στηρίζει ως υποψήφιο Περιφερειάρχη.\nΞέρετε υπάρχει μια παγιωμένη αντίληψη ότι η Δράμα είναι διαχρονικά «αποπαίδι» σε επίπεδο Περιφέρειας Α.Μ.Θ.… Μπορεί να αντιστραφεί αυτό; Τι πιστεύετε πως πρέπει να γίνει στη Δράμα; Ποιες πρέπει να είναι οι άμεσες προτεραιότητες της επόμενης Περιφερειακής Αρχής;\nΟ Νομός μας κατέστη ουραγός στους δείκτες της ανάπτυξης, έχει μείνει στο περιθώριο των μεγάλων οδικών αξόνων, οι συμπολίτες μας τον εγκαταλείπουν γιατί δεν υπάρχουν δουλειές, οι νέοι μας φεύγουν για σπουδές και πολύ λίγοι από αυτούς επιστρέφουν. Οι δύο βασικοί οδικοί άξονες θα είναι το μεγάλο μας στοίχημα. Πρέπει να δημιουργηθούν υποδομές, πρέπει να σχεδιάσουμε, πρέπει να επιλέξουμε αναπτυξιακές κατευθύνσεις και ανάλογα να διαμορφώσουμε την στρατηγική μας. Πόλυ φοβάμαι ότι αυτό που λέμε περιφερειακή ανισότητα οφείλεται και στο γεγονός ότι δεν έχουμε αναπτυξιακό σχεδιασμό σε επίπεδο Νομού. Πάντως είμαι αισιόδοξος. Οι Δραμινοί έχουμε αποδείξει ότι όταν το επενδυτικό κλίμα είναι καλό πρωτοπορούμε.\nΚλείνοντας τη συνέντευξη, θα ήθελα να αναφέρετε για ποιους λόγους ένας Δραμινός πολίτης να επιλέξει εσάς προσωπικά να τον εκπροσωπήσετε στο επόμενο Περιφερειακό Συμβούλιο;\nΤα προβλήματα δεν έχουν χρώμα. Οι λύσεις βρίσκονται ανάμεσά μας. Είμαι επιχειρηματίας και γνωρίζω τι σημαίνει δημιουργία. Παρόλο που την πολιτική δεν την είδα ποτέ ως επάγγελμα, θεωρώ ότι είναι το πεδίο μέσα από το οποίο μπορεί κανείς να φέρει τις μεγαλύτερες και πιο δημιουργικές αλλαγές. Δεν θεωρώ τον εαυτό μου επαγγελματία πολιτικό. Πολύ νωρίς δημιούργησα τη δική μου επιχείρηση. Με την πολιτική ασχολούμαι γιατί με ενδιαφέρουν τα κοινά ως πολίτης με την αρχαιοελληνική έννοια του όρου. Κάποιοι θεωρούν πράγματι τον εαυτό τους «επαγγελματία πολιτικό» πρόκειται δηλαδή για ανθρώπους που αποφάσισαν ότι το επάγγελμά τους είναι η πολιτική. Νομίζω ότι όποιος θέλει να ασχολείται με τα κοινά θα πρέπει πρώτα να εξασφαλίσει τα οικονομικά του από την εργασία του. Η πολιτική και η ενασχόληση με την τοπική αυτοδιοίκηση δεν μπορεί να είναι επάγγελμα.\nΠιστεύω βαθιά στις συνέργειες και στις συνεργασίες, διότι γνωρίζω ότι είναι ο μόνος τρόπος να πετύχουμε περισσότερα. Το μεγάλο μας στοίχημα είναι να κάνουμε το Νομό μας πυρήνα νέων τεχνολογιών για να κρατήσουμε τα παιδιά μας εδώ! Η αυτοδιοίκηση είναι η πολιτική της αληθινής ζωής!\nΠάντα πίστευα και συνεχίζω να πιστεύω ότι ως Δραμινοί, ως Έλληνες, δίνουμε αξία σε ό,τι μας δίνει αξία, σεβόμαστε όποιον και ό,τι μας σέβεται. Η συμπεριφορά της εξουσίας, η στάση των θεσμών και των υπηρεσιών απέναντί μας, ακόμα και η κατάσταση των έργων υποδομής που μας περιτριγυρίζουν καθορίζουν και την δική μας συμπεριφορά απέναντί τους.\nΗ δέσμευσή μου προς τους Δραμινούς είναι μία: Θα υπηρετήσω τα συμφέροντα του Νομού μας για να αναστρέψουμε την κατάσταση.\n«Οικονομικό πλήγμα στους Δήμους, τα εκατομμύρια εισπραχθέντων δημοτικών τελών που τους χρωστούν οι Εταιρείες παροχής ενέργειας»


kentripotideas : Σε εποχές που βασιλεύει το ψέμα, η διάδοση της αλήθειας είναι πράξη επαναστατική .: Ειδικές δυνάμεις της αλβανικής αστυνομίας του Κοσσυφοπεδίου «εισήλθαν» στο βόρειο Σερβικό τομέα! Αποδεσμεύτηκαν οι κανόνες εμπλοκής για τους Σέρβους\nΑιφνιδιαστικά και χωρίς καμία προειδοποίηση οι ειδικές δυνάμεις της αλβανικής αστυνομίας του Κοσσυφοπεδίου(Rosy) «εισήλθαν» στο βόρειο τμήμα της πρώην επαρχίας , παρά την κατηγορηματική απαγόρευση που υπάρχει σε ψήφισμα του ΟΗΕ...\nΟι ειδικές μονάδες της Αστυνομίας Κοσσυφοπεδίου αυτήν την στιγμή ευρίσκονται στο βόρειο δήμο του Κοσσυφοπεδίου Λεποσάβιτς που κατοικείται ως επί των πλείστον από Σέρβους,οι οποίοι είναι ανάστατοι .\nΗ μονάδα είναι δύναμη «Ταχείας Αντίδρασης», πάνοπλη με ειδικά οχήματα με πολυβόλα και κυκλοφορεί προκλητικά στους δρόμους του δήμου, αναφέρει ο σερβικός τύπος του Κοσσυφοπεδίου.\nΗ είδηση επιβεβαιώθηκε και από τον αναπληρωτή διοικητή της αστυνομίας της Βόρειας Μιτρόβιτσα, Μπεσίμ Χότι.\nΟ ίδιος προσπαθώντας να δικαιολογήσει τα λεγόμενα ανέφερε ότι η κίνηση αυτή έγινε μετά τα πρόσφατα περιστατικά σε αυτόν τον τομέα.\n«Υπάρχουν δεκάδες μέλη της Μονάδας ταχείας επέμβασης και το μέτρο ελήφθη μετά από περιστατικά εκεί, όπως αυτό που αφορά τον A.Jabllanoviq. Κανονικά αυτά τα περιστατικά λαμβάνονται υπόψη και το μέρος τίθεται σε ειδική παρακολούθηση ,» δήλωσε ο Χότι.\n«Αμέσως μετά τα γεγονότα και τις απειλές , λόγω του πολιτικού κλίματος προς το παρόν είμαστε σε εγρήγορση λόγω των γενικών εκλογών», κατέληξε.\nΥπενθυμίζουμε ότι Σερβικές ειδικές δυνάμεις δρουν εδώ και καιρό εντός των σερβικών χωριών στο Βόρειο Κοσσυφοπέδιο έτοιμες να επέμβουν σε τυχόν προβοκάτσιες των Αλβανών.\nΑρωγός σε αυτό το σχέδιο είναι και η Μόσχα τόσο με δηλώσεις του ίδιου του Ρώσου προέδρου, όσο και με την άσκηση «σλαβική αδελφότητα 2017», στην οποία εξετάζονται σενάρια παρέμβασης σε περιοχές με «κρίση» με την χρήση αεραποβατικών δυνάμεων, Σερβίας , Ρωσίας και Λευκορωσίας.\nΤυχόν προβοκάτσια από τους Αλβανούς με δικαιολογία τις γενικές εκλογές θα προκαλέσει την αντίδραση του Βελιγραδίου ,το οποίο είναι διατεθειμένο να στείλει στρατεύματα σε κοσοβάρικο έδαφος ώστε να προστατεύσει την εκεί σερβική μειονότητα.\nΤο Κόσοβο εξακολουθεί να φιλοξενεί σερβική μειονότητα, η οποία είναι συγκεντρωμένη επί το πλείστον στο βόρειο τμήμα, κοντά στη Μιτρόβιτσα. Τα Βαλκάνια είναι το διακύβευμα της νέας τάξης που πριν λίγο «μιλώντας» με την φωνή του ΝΑΤΟ έκανε λόγο και για την Βόρεια Οσετία και την Υπερδνειστερία. «Φούλ» επίθεση από την δύση ενάντια στην Ρωσία η οποία να δούμε που θα καταλήξει.


Η πρόγνωση του καιρού για την Πρωτοχρονιά - Καταιγίδες και κρύο σήμερα -Βίντεο - Tlife.gr\n29.12.2011 | 13:03\nΗ πρόγνωση του καιρού για την Πρωτοχρονιά - Καταιγίδες και κρύο σήμερα -Βίντεο\nΤοπικές βροχές από το απόγευμα στα δυτικά και νότια. Στη νότια Πελοπόννησο και τη δυτική Κρήτη το βράδυ θα σημειωθούν και καταιγίδες.\nΑναλυτική πρόγνωση για την Πέμπτη\nΆνεμοι: μεταβλητοί 2 με 4 και πρόσκαιρα στα ανατολικά βορειοανατολικοί τοπικά 5 μποφόρ.\nΘερμοκρασία: από μείον 10 (-10) έως 10 βαθμούς κελσίου.\nΚαιρός: λίγες νεφώσεις που βαθμιαία θα αυξηθούν και από το απόγευμα θα σημειωθούν τοπικές βροχές κυρίως στο Ιόνιο και στη νοτιοδυτική Πελοπόννησο οπού το βραδυ θα εκδηλωθούν και καταιγίδες. Τοπικές χιονοπτώσεις από το βραδυ στα ορεινά της ηπείρου.\nΆνεμοι: ανατολικοί νοτιοανατολικοί 3 με 4 και τοπικά στο Ιόνιο 5 μποφόρ.\nΘερμοκρασία: από 01 έως 14 βαθμούς κελσίου. Στην ήπειρο 4 με 5 βαθμούς χαμηλότερη.\nΚαιρός: αρχικά γενικά αίθριος βαθμιαία όμως θα αναπτυχθούν νεφώσεις και από το απόγευμα στην Πελοπόννησο θα σημειωθούν τοπικές βροχές και το βραδυ πιθανώς καταιγίδα.\nΆνεμοι: από βόρειες διευθύνσεις 3 με 4 και πρόσκαιρα στα ανατολικά και νοτια τοπικά 5 μποφόρ.\nΘερμοκρασία: από μείον 02 (-02) έως 13 βαθμούς κελσίου. Στη Θεσσαλία η μέγιστη 3 με 4 βαθμούς χαμηλότερη.\nΚαιρός: λίγες νεφώσεις που από το μεσημέρι θα αυξηθούν και θα σημειωθούν τοπικές βροχές αρχικά στη δυτική Κρήτη και βαθμιαία και στις υπόλοιπες περιοχές. Το βραδυ θα εκδηλωθούν και σποραδικές καταιγίδες.\nΆνεμοι: από βόρειες διευθύνσεις 3 με 4 και πρόσκαιρα τοπικά 5 μποφόρ.\nΚαιρός: γενικά αίθριος. Τοπικές νεφώσεις από το απόγευμα στα Δωδεκάνησα, με πιθανότητα τη νύχτα για πρόσκαιρη βροχή.\nΑνεμοι: απο βόρειες διευθύνσεις 3 με 4 και πρόσκαιρα τοπικά 5 μποφόρ.\nΚαιρός: γενικά αίθριος . Τοπικές νεφώσεις από το απόγευμα.\nΘερμοκρασία: από 04 έως 13 βαθμούς κελσίου. Στα βόρεια η μέγιστη 2 με 3 βαθμούς χαμηλότερη.\nΑνεμοι:μεταβλητοι 2 με 4 μποφόρ.\nΘερμοκρασία: από μείον 02 (-02) έως 09 βαθμούς κελσίου.\nΚαιρός: στα δυτικά και νότια νεφώσεις με τοπικές βροχές, καταιγίδες κυρίως στις θαλασσιές περιοχές και χιόνια στα ορεινά. Στην υπόλοιπη χώρα λίγες νεφώσεις οι οποίες γρήγορα θα αυξηθούν και μέχρι το βραδυ θα σημειωθούν τοπικές βροχές. Τα φαινόμενα στα δυτικά και το ανατολικό Αιγαίο πιθανώς να είναι κατά τόπους ισχυρά.\nΆνεμοι: νότιοι νοτιοανατολικοί 3 με 5 μποφόρ οι οποίοι το βραδυ στα δυτικά θα στραφούν σε δυτικούς βορειοδυτικούς τοπικά 6 μποφόρ.\nΠαραμονή Πρωτοχρονιάς (Σάββατο)\nΚαιρός: νεφώσεις με τοπικές βροχές. Στις θαλάσσιες κυρίως περιοχές σποραδικές καταιγίδες οι οποίες στο ανατολικό Αιγαίο θα είναι τοπικά ισχυρές. Χιονια θα πέσουν στα ορεινά καθώς και σε ημιορεινές περιοχές της δυτικής Μακεδονίας και της ηπείρου. Τα φαινόμενα σταδιακά από το απόγευμα και από τα δυτικά θα εξασθενήσουν και στα βορειοδυτικά θα σταματήσουν.\nΆνεμοι: στα δυτικά κεντρικά και βόρεια από βόρειες διευθύνσεις 4 με 6 και στα πελάγη τοπικά 7 μποφόρ. Στην υπόλοιπη χωρα νοτιοδυτικοί 4 με 6 μποφόρ οι οποίοι από το απόγευμα βαθμιαία θα στραφούν σε βορείους και θα ενισχυθούν.\nΘερμοκρασία: σε μικρή πτώση σε όλη χωρα.\nΚυριακή 01-01-2012 (Πρωτοχρονιά)\nΚαιρός: στην ανατολική νησιωτική χώρα νεφώσεις παροδικά αυξημένες με τοπικές βροχές και λίγα χιονια στα ορεινά της Κρήτης. Βαθμιαία όμως ο καιρός θα βελτιωθεί. Στην υπόλοιπη χώρα γενικά αίθριος με λίγες τοπικές νεφώσεις.\nΆνεμοι: από βόρειες διευθύνσεις 4 με 6 και στο Αιγαίο τοπικά 7 μποφόρ με βαθμιαία εξασθένηση.\nΘερμοκρασία: σε μικρή πτώση στα ανατολικά. Τη νύχτα και νωρίς το πρωί παγετός στα ηπειρωτικά.\nΚαιρός: γενικά αίθριος και μονο στη βόρεια Κρήτη τοπικές νεφώσεις.\nΆνεμοι: από βόρειες διευθύνσεις 3 με 5 μποφόρ. Στο νότιο Αιγαίο 6 και πρόσκαιρα τοπικά 7 μποφόρ.\nΘερμοκρασία: σε μικρή άνοδο στο Ιόνιο και τα ηπειρωτικά την ημέρα. Τη νύχτα και νωρίς το πρωί παγετός στα ηπειρωτικά.\nΚαιρός: λίγες νεφώσεις οι οποίες από το μεσημέρι στα δυτικά θα αυξηθούν.\nΆνεμοι: από νότιες διευθύνσεις 3 με 5 και στα πελάγη 6 μποφόρ.\nΔες το βίντεο με την τετραήμερη πρόγνωση


05/10/2016 | 10:47\nΤο πιο ανησυχητικό είναι η αύξηση των αυτοκτονιών συμπατριωτών μας.\nΑξιολύπητο και αξιοθρήνητο γεγονός. Άνθρωποι δίχως βαθύ νόημα βίου, υψηλό στόχο, σύνδεση με τον Θεό, αδυνατούν να υπομείνουν τα μεγάλα προβλήματα, να τα αντιμετωπίσουν και να τα λύσουν.\nΤο εσωτερικό κενό αδυνατεί να αντέξει κάθε έκτακτο και πρόσθετο βάρος. Οι διαλαλούντες την αποκοπή τους από το ιερό παρελθόν και θεωρούντες απελευθέρωση κατευθύνθηκαν σε ψυχική πείνα και δίψα. Στην πατρίδα έως πριν λίγα χρόνια ο λαός ήταν δεμένος με την εκκλησία. Η θερμή και ζωντανή πίστη τον ενδυνάμωνε και του έδινε κραταιή ελπίδα. Αυτός ο ουσιαστικός σύνδεσμος τον βάσταζε ακμαίο επί τέσσερις εκατονταετίες σκλαβιάς. Διατηρήθηκε η χώρα όρθια ύστερα από πολέμους, μεταναστεύσεις, προσφυγιές, ασθένειες, κακουχίες, πείνες και στερήσεις. Μια χώρα που εξευτελίστηκε, ντροπιάστηκε, περιφρονήθηκε, ταπεινώθηκε και δοκιμάστηκε. Δεν διέκοψε ποτέ την επαφή της με το θείο.\nΔιαβάστε εδώ: Το χρήμα κακός σύμβουλος της νεότητας\nΕίναι αλήθεια, όπως εύστοχα ειπώθηκε, πως εκεί που βλέπουμε ένα αδιέξοδο ο Θεός βλέπει μια ευκαιρία. Υπάρχει ακόμη ο ήλιος, που ανατέλλει κάθε μέρα. Υπάρχει πλούσιο φως. Μη μένουμε με μαύρα γυαλιά. Υπάρχουν ασθενείς χαμογελαστοί, φτωχοί αξιοπρεπείς, νέοι που τραγουδούν. Οι εκκλησίες γεμίζουν στο Άγιον Όρος, οι προσκυνητές δεν παύουν καλοκαίρι και χειμώνα. Υπάρχει ελπίδα, αναζητήστε την. Η ελπίδα ζωοποιεί, ανασταίνει, μεταμορφώνει, ξανακαινουργιώνει\nΕτικέτες: αυτοκτονιεςΓΕΡΟΝΤΑΣ ΜΩΥΣΗΣ ΑΓΙΟΡΕΙΤΗΣελπίδαΘΕΟΛΟΓΙΚΟΣ ΛΟΓΟΣΧΡΗΜΑ\nΕκδρομή της Ι.Μ. Βεροίας στην Μεγάλη Ελλάδα (ΦΩΤΟ)\nΤο Υπ.Παιδείας ανοίγει μέτωπο και για το μάθημα της Ιστορίας\nΟ Χαλκίδος Χρυσόστομος στην προεόρτια Ιερά Αγρυπνία προς τιμήν του Οσίου Ιωάννου του Ρώσσου\nΤο Ευαγγέλιο της Πέμπτης 26 Μαΐου 2022 – Άγιος Κάρπος ο Απόστολος από τους Εβδομήκοντα